text:
भोजपुरी लिखे पढ़े के कठिनाई आ काट
डा॰ प्रकाश उदय
भाषा-विज्ञान में जवना के भाषा कहल जाला, तवना में, जवन कहे के होला, जतना आ जइसे, तवन कहा पाइत ततना आ तइसे, त केहू के 'आने कि' 'माने कि', 'बूझि जा जे' भा 'जानि जाईं जे' काहे के कहे के परित, काहे के कबो कविता, कबो कहनी, कबो कुछ, कबो कुछ में अपना भाषा के कबो ताने-नाववे, कबो धिरावे-नचावेके परि, काहे के उरेहे परित चित्र, गढ़े परित मूरत, काहे के गोपी लोग के 'बैननि' से 'नैकु' कहला का बादो 'अनेकु' कहे के परित 'नैननि' से आ रहल-सहल सब कुछ अपना हिलल-हिया -हिचकीनि- से!
आ जवन कहल जा सेकला, जतना आ जइसे, तवन लिखल जा सकित, ततना आ तइसे, आ लिखलका के पढ़ल जा सकित, ओतना आ ओंइसे, त आज मूर्धन्य 'ष' के उचार अलोपित ना हो गइल रहित, आ सोचीं, कतना मजा आइत, जब लता जी के गावल गीतअपना लिखइला का बाद पढ़ाइत त उनुके आवाज में पढ़ाइत, ओही लय-लोच के साथे! बाकी कइल का जाव, मनवा से त अक्सर लते जी के लय उठेला, कंठवा से फूटेला त लयवा निकहा लतहरइला लेखा लागे लागेला.
अब ई बात दोसर बा कि कवनो-कवनो अइसनो हालत होला जवना में कह के ना कहाय, लिख के कहा जाला. ईहो बात दोसर बा कि कहलका उड़ जाला, लिखलका अड़ काला, कि लिखतंग का बकतंग काम ना करे, ईहो कि कहले जीभ ना धराय,लिखले हाथ धरा जाला.
'आने कि माने' अतने, कि सभ चहलका कहा ना पावे, सभ कहलका लिखा ना पावे, सभ लिखलका पढ़ा ना पावे. खलिसा ईहे कि चहला से कम कहाला, कहला से कम लिखाला, लिखला से कम पढ़ाला. ईहो कि कबो-कबो चहला से अधिका कहा जाला, कहला से अधिक लिखा जाला, लिखला से अधिक पढ़ा जाला.
अब ई दुख होखे चाहे सुख, दुनिया के कुल्हि भाषा के साथ बा जइसे, तइसे भोजपुरियो के साथे बा. भोजपुरी के साथे अलगा से का बा? जवन बा, तवन, जरूरी त नइखे कि खलिसा भोजपुरिए के साथे होखे, देश-दुनिया के दोसरो कवनो भाषा के साथे हो सकेला. अब ई त ना कहल जा सके कि दुनिया में भोजपुरिए एगो अइसन भाषा बा जवन बात-व्यवहार में अतना बा कि लिखा-पढ़ी में कम बा. ईहाँ एह बात के तनी बिलम के दोहरिया लेबे के काम बा. भोजपुरी लिखा-पढ़ी में कम बा त एसे ना कि लिखा-पढ़ी में कम बा, एसे कि बात-व्यवहार में जादे बा. आ जादे बा त जादे जन आ जादे जगह, दूनों में जादे बा.
अतना जादे जगहन में, अतना जदे लोगन में अतना जादे कहात-सुनात भोजपुरी में जतना लिखाइल-पढ़ाइल बा, जतना लिखात-पढ़ात बा, तवन कम लागत बा, त लागते नइखे खलिसा, बड़लो बा. ना त, भोजपुरी साहित्य में जवन लिखित-लिखात बा तवना में आजो, पाठमूलक उपन्यास-कहानी के तुलना में श्रुतिमूलक कविता आ ओहू में गीतन के गमक सबसे अगवढ़ आ बढ़-चढ़ के ना आइत.
भोजपुरी में लिखे-पढ़े के जवन कठिनाई बा तवना के भोजपुरी में लिखाय-पढ़ाय के एह कमी से जोड़ के देखल जा सकेला. ई एगो मुँहे लागल, काने सटल भाषा भाषा के हाथै लगावे, आखे सटअवे में आवे वाला कठिनाई ह - आ एकर कवनो काट बा त इहे आ अतने बा कि एकरा लिखाय-पढ़ाय के कमी के कम कइल जाय. दूगो बात केतरी नी गँठिया लेबे लायक बा. एक त ई कि लिखे-पढ़े में कठिनाई के चलते, लिखाय-पढ़ाय में कमी नइखे, लिखाय-पढ़ाय में कमी के चलते लिखे-पढ़े में कठिनाई बा आ दोसर ई कि लिखहीं लायक लिखल जाई, तबहीं पढ़े लायक पढ़ा पाई.
त, भोजपुरी में लिखा-पढ़ी के कठनाई जब बाद के बात बा, 'कमी' ओकरा पहिले के बात बा, त चाहीं त ईहे कि पहिलके बतिया प पहिले बतिया लेहल जाय, एह 'कमी' के 'काहे' में ना बहुत, त थोर-बहुत त चलिए लिहल जाय. असल में, भोजपुरियन के जोर जतना अपन कहला प रहल बा ओतना अपना आ अपने भाषा में कहला प नइखे रहल. असहीं ना भोजपुरी-भूगोल के कतने कवि ब्रजभाषा के भोजपुरी भइला प भाषा वैज्ञानिक लोग के केतने किन्तु-परन्तु लगावे के मोका मिल जाला. अब एकरा के बमड़ई कहे केहू, भा बड़पनई - भोजपुरियन के भरोसा 'भाव अनूठो' प रहल बा, 'भाषा कोउ होय'. ओकरा हमेशा से एगो बड़ जमात में रहे के आदत रहल बा, अकसरुआ भइला के कवनो सजाय से कम नइखे मनले ऊ. भारत से बहरियो, जइसे माड़ीशस में, भोजपुरी भाषीय के सबसे बड़ जमात, अपना जमात के कुछ अवरु पसारे खातिर क्रियोल अपना लेलस आ अइसे कि भोजपुरी लागल बिसरे. परदेस कमाये गइला प दोसर भाषा-भाषी लोग जले भकुआइल रहेला तले त भोजपुरिया भाई लोग ओह परदेस के भाषा मे ढुक के भितरे से बतियावे लागेला. अब ई बात दोसर बा कि आपन भोजपुरी छोड़वले ना छूटे, आ भाई जी लोग चाहे अंग्रेजी बूके चाहे अरबी, हाँ अक्सर त मुँह बावते चिन्हा जाला कि कहाँ से चल के इहाँ चहुँपल बा लोग. असहीं, जब राष्ट्रभाषा के रुप मे हिन्दी के बात आइल त भोजपुरिया लोग ओकरा के अइसे अपनावल, अतना अगरा के, अपना भोजपुरी के भइला अतना बिसरा के, कि ईहो बिसर गइल कि हिन्दी ओह लोग के मातृभाषा ना ह, ओकरा के सीखे के होला, आ हिन्दिए ना, कवनो दूसरकी भाषा के सीखे के एके, इकलौता जरिया ह पहिलकी भाषा, मातृभाषा. एह बिसरला से, हो सकेला कि सु-फरलो होखे, बाकिर कु-फरल जादे. ई कु-फरलका हिन्दियो के खाता में गइल, भोजपुरियो के. हिन्दी के खाता में एहू तरे कि ओकर एगो राष्ट्रीय के बजाय प्रादेशिक छवि बन गइल, भोजपुरी के खाता में एहू तरे कि ओकरा अपना लिखाय-पढ़ाय के लते ना लागे पावल, आ आज जब हिन्दी के देशभाषिक पहचान देवे खातिर भोजपुरी के ओकरा से अलगा एगो आपन साहित्य-संपन्न पहचान के पुनरुपरावे के उपाय कइल जाता त अनेक में से एककठिनाई भोजपुरी के लिखाय-बँचाय के लेके बा. का कइल जाय, लिखे-पढ़े के जवन मोसल्लम अभ्यास बनल भोजपुरियन के, तवन हिन्दी के साथे, तवना हिन्दी के साथे जवन साहित्य-भाषा बनल मुद्रण-त्त्र का जमाना में, ओकरा चाल से चाल, ताल से ताल मिलावत. अब भोजपुरी का करो, अपना स्वरुआ सुभाव से चल के 'तें चल्' लिखो कि हिन्दी के व्यंजनुआ सुभाव के बले 'तू चलऽ'? भोजपुरी में त 'चल' आ 'चलऽ' के अलावा 'चलि' आ 'चलु' खातिर भी जगहा बा. 'फलनवा चलि गइले' खातिर भी जगहा बा आ 'चलु चिलनवा, तोरा के देख लेब' खातिर भी. बनारस और आके त भोजपुरी एकरा साथे एगो 'चला' अवरु जोड़ देला ४ चाहेला कि एह 'चला' के आ हिन्दी के 'चला' के (जइसे 'वह चला') के 'आ' अतहत मत पढ़ल जाय. मुश्किल ई बा कि बरियात में 'घोड़ा चली', 'हाथी चली' के जवन 'चली' बा, ओह चली में जवन 'ली' बा, ओह 'ली' में जवन 'ई' बा, तवना के तनी अवरु बढ़ा के, तनी अउरु दिर्घिया के अगर ई कहीं कि 'अब तू त चली जा' त मतलब होई कि 'अब तू त चलिये जा', 'अब तुम तो चले ही जाओ'. अब सोचीं कि ऊ दीर्घ से तनी कम दीर्घ पढ़ल जाय, भा अइसे लिखल जाय कि ऊ दीर्घ से तनी जादे दीर्घ पढ़ल जाय. एकर एक उपाय त ई बा कि कुछ संकेत बना लेहल जाय, ऊपर-नीचे कुछ खड़ी-पड़ी रेखा लगावे जइसन. बकिर ई कुल्ह चले वाला नइखे. सरलता से जटिलता के तरफ चलल ना आसान बा ना उचिते बा, उहो ओह जुग में जवन वर्णमाला से बहरिआव खातिर छटपटात बुझाता, जवन उकार-इकार तक लगावे के झंझट से बाँचत रोमन में एसमेसियावत बा! ह्रस्व 'ए' आ ह्रस्व 'ओ' वाला संकट हिन्दियो के साथे बा, आ एह संकट से बचे के पढ़निहार लोग खातिर कुछ नियम-कानून बनावल जा सकेला. आचार्य विश्वनाथ सिंह अपना 'मानक भोजपुरी वर्तनी' में कुछ बतलवलहूँ बाड़े. लिखे में कुछ लोग कुछ प्रयोग अपनी तरफ से चलावल, जइसे 'चलऽ' लिखे खातिर विकारी के बदले 'अ' लिख के चलअ, ई ना चलल. कुच लोग पढ़निहारन प तनी जादहीं भरोसा क के खाली च आ ल लिख के छोड़ देहल, लोग जरुरत के मुताबिक 'चल' पढ़ लेवे चाहे 'चलऽ'. एक उपाय त ई हो सकेला कि 'चलऽ' लिखे खातिर 'च' आ 'ल' के एके माथे, एके शिरोरेखा में ना लिखके, फरके-फरके लिख देहल जाय - च ल. बाकिर अँइसे छितरइला प लिखनिहार-पढ़निहार दूनो छितराये लगिहें. अइसना में पंच बीचे के राहें चलल ठीक मनिहें. हिन्दी में 'चल' लिखाला त 'ल' के 'अ' ना पढ़ाय त हिन्दिए के साथ पढ़े के अभ्यास में आइल भोजपुरिया पढ़वइया से ई उमेद राखल कि ऊ 'ल' के 'अ' के साथे पढ़ी, ठीक ना होई, आ ठीक ना होई एह उमेद का साथे 'ल' में हल के निशान लगावल. व्यंजनान्त खातिर हल लगवला से जादे व्यावहारिक होई अ-स्वरान्त खातिर विकारी लगावल. 'चलऽ' से काशिका वाला 'चला' के काम भी सँपर जाई.
अब जब 'चल' के साथे चलिये देले बानी जा त चलीं, कुछ दूर अवरु चलल जाय, आ चल के पहुँचल जाय 'चलऽता' तक. एह 'चलऽता' के 'ल' के बाद विकारी ना लगावे के परित, अगर हिन्दी के 'चलता है' के 'चल्ता है' पढ़े के लत ना लागल रहित. एह लत का चलते हालत ई बा कि 'नासऽता' के 'नासता' लिखला प 'नास्ता' पढ़ात देरी ना लागी. ओंइसे 'चलऽता', 'घूम'तः जइसन शब्दन में विकारी लगावे से बाँचे खातिर, आ भरसक बाँचही के चाहीं, एगो व्यावहारिक उपाय ई बा कि 'चलत बा', 'घूमत बा' लिखल जाय. एहू से कि धीरे धीरे कुछ लोग खातिर विकारी लगावल भोजपुरी में लिखला के चिन्हासी बन गइल बा आ ८ लोग 'ल', 'द', 'त', 'प' हँ' जइसन एकाखरियो शब्दन प अद-बद के विकारी लगा देला - तू दऽ, तू लऽ, पेड़ पऽ.... . द-ल के केहू दऽ-लऽ लिखे, तवना से बढ़िया बा कि कुछ भोजपुरी क्षेत्रन मे प्रचलित द्या भा देउ-लेउ भा देव-लेव लिखाय. भोजपुरी लिखनिहार पढ़निहार लोगन के भोजपुरी के अलग-अलग इलाका में चले वाला अलग-अलग शब्द-रुपन के जानकारी रखला से लिखे-बाँचे के कठिनाई के पार करे में कुछ सहूलियत जरूर होई. ई जानत रहला प कि 'जाइब' छपरा में 'जाए ब' हो जाला, कहीं-कहीं 'जाएम' आ काशी में 'जाब', कि 'गइलीं' भा 'गइनीं' बलिया में 'गउईं' हो जाला - अवरू ना त तुक-ओक मिलावे के कामे त अइबे करी. देवरिया देने कुछ संज्ञा शब्दन के स्वरान्त राखल जाला ह्रस्व एकार लगा के. 'बापे के बात माने के चाहीं', माने बाप के बात माने के चाहीं. एहीं एकार के तनी भ दीर्घ क लीं त 'बापे के बात माने के चाहीं' माने ' बाप की ही बात माननी चाहिए'.
ई कुल्ह जानकारी लिखल-पढ़ल के ओतना कठिन ना रहे दी, बाकिर ई कुल्ह जानकारी लिखले-पढ़ले से होई. आ ई मान के चले के परी कि हिन्दी के साथे हमनी के जतना आगे आ गइल बानी जा ओकरा से पाछा हट के अपना समस्या के सझुराईं जा, अइसन कइला से अझुरहटे जादे होई. हिन्दी के भोजपुरिहा लोग बड़ा कुला मन से बहुत कुछ देले बा आ ओतने खुला मन से ओ लोग के लेबहूँ के पड़ी, गुमाने गुमसइला के जरुरत नइखे. हर तत्सम के फोर-फार के तद्भव बना देला में कवनो बहादुरी नइखे, बलाते 'ही' 'भी' मत लिखल जाय बाकिर जरुरत परला प इन्हनियो के लिख मारे से बाज मत आवल जाय. एह सिलसिला से एहू बात के जोड़े के चाहीं कि भोजपुरी में लिखा-पढ़ी के कमाये खातिर अरकच-बथुआ-अँउजा-पथार पत लिखाय लागे, लुगरी गँथले केहू बजाज ना बनी. ईहो ना कि आज से छींकबो करब त भोजपुरिए में! जवन भोजपुरिए में सुबहित-सोगहग लिखा सकेला, तवने भोजपुरी में लिखाय, त ओकरा के पढ़हीं के पड़ी, ओकरा के लिखे खातिर लिखनिहार लिखे के कुल्हि कठिनाई पार क लीहें, ओकरा के पढ़े खातिर पढ़निहार पढ़े के कुल्हि कठिनाई के पार क लीहें.
भोजपुरी-भाषी लोग के एह कुल्हि कठिनाई से पार पावे खातिर ई इयाद राखे के परी कि ऊ लोग दू भाषी ह, आ एह दुभाषीपन के सधले रहे के होई. आज जवन भोजपुरी लिखे-बाँचे के कठिनाई बा तवन एसे ना कि ऊ लोग हिन्दी अपना लेहल, एसे बा कि ऊ लोग भोजपुरी बिसरा देहल. एकरा चलते ऊ लोग ना भोजपुरिए के रहल, ना हिन्दिएके भइल. अब अगर भोजपुरी के इयाद करे के फेरा में ऊ लोग हिन्दी बिसारे लागी त जवनो बा तवनो चल जाई. जरुरीबा कि दूनो चप्पू चले. आ बराबर चले. नाय एक अल्गी मत होखे. कबो एने ओलार, कबो ओने ओलार केहला मत होखे. संतुलन बनल रही त ईहो मिल जाई, ओने के कठिनाई के काट एने मिल जाई.
ई कुल्हि बात भोजपुरी लिखे-बाँचे के कठिनाई आ काट प बतियावे भूमिका भर. पैंतरा भर रहल हा. असल बात, आ सिलसिलेवार, अभी बाकी बा. बात के बकिए रहला के मोल ह.
हिन्दी विभाग, श्री बलदेव पी॰जी॰ कालेज, बड़ागाँव, वाराणसी.


c: text/html

text:
आकाशवाणी पटना के समाचार विभाग में संविदा पर अंशकालीक संवाददाता के नियुक्ति छह गो जिला, कटिहार, सीतामढ़ी, भोजपुर, वैशाली, जहानाबाद आ अररिया, में होखे वाला बा. एकरा खातिर पत्रकारिता में डिग्री भा डिप्लोमा का साथे दू साल के पत्रकारिता के अनुभव चाहीं. उमिर चौबीस से पैंतालिस साल का भीतर होखे आ कैमरा आ कंप्यूटर चलावल आवत होखे के चाहीं. आवेदन पत्र के प्रारूप आकाशवाणी के वेबसाइट पर उपलब्ध बा. जे लोग पहिले निकलल रिक्ति खातिर आवेदन दे चुकल बा ओह लोग के दुबारा आवेदन करे के जरूरत नइखे. पूरा जानकारी एहिजा दिहल बा.
आकाशवाणी पटना में अंशकालीन संवाददाता के बहाली
- No comments yet.

robotstxt: allowed

filter: keep


text:
भारत
भारत, पौराणिक जम्बूद्वीप, आधुनिक दक्खिन एशिया में स्थित भारतीय उपमहाद्वीप क सबसे बड़ देश ह। भारत क भौगोलिक फैलाव ८० ४' से ३७० ६' उत्तरी अक्षांश तक अउर ६८० ७' से ९७० २५'पूरबी देशान्तर तक ह। भारत क फैलाव उत्तर से दक्खिन तक २,९३३ कि. मी. अउर पूरब से पश्चिम तक २,९३३ कि. मी. है। भारत क समुद्र तट रेखा ७५१६.६ किलोमीटर लम्बा ह। भारत, भौगोलिक दृष्टि से विश्व क सातवाँ सबसे बड़ और जनसँख्या के दृष्टि से दूसर सबसे बड़ देश ह। भारत के पश्चिम में पाकिस्तान, उत्तर-पूरब में चीन, नेपाल, अउर भूटान अउर पूरब में बांग्लादेश अउर म्यान्मार देश हउअन। हिन्द महासागर में एकरे दक्खिन-पश्चिम में मालदीव, दक्खिन में श्रीलंका अउर दक्खिन-पूरब में इंडोनेशिया ह। उत्तर-पश्चिम में अफ़गानिस्तान के साथ भारत क सीमा ह। एकरे उत्तर में हिमालय पर्वत ह अउर दक्खिन में हिन्द महासागर ह। पूरब में बंगाल क खाड़ी ह अउर पश्चिम में अरब सागर ह। भारत में कईठे बड़ नदियाँ हइन। गंगा नदी भारत के संस्कृति में अत्यंत पवित्र मानल जाली। अन्य बड़ नदी सिन्धु, नर्मदा, ब्रह्मपुत्र, यमुना, गोदावरी, कावेरी, कृष्णा, चम्बल, सतलज, व्यास आदि हइन।
ई विश्व क सबसे बड़ लोकतंत्र ह। इहाँ ३०० से अधिक भाषा बोलल जाली। ई विश्व क कुछ प्राचीनतम सभ्यता क जननी ह जैसे - सिन्धु घाटी सभ्यता। विश्व क चार प्रमुख धर्म : सनातन-हिन्दू, बौद्ध, जैन अउर सिख भारत में ही जन्म लेहलन अउर विकसित होलन।
भारत भौगोलिक क्षेत्रफल के आधार पर विश्व क सातवाँ सबसे बड़ राष्ट्र ह। भारत क राजधानी नई दिल्ली ह। भारत क अन्य बड़ सहर मुम्बई(बम्बई), कोलकाता (कलकत्ता) अउर चेन्नई (मद्रास) हउअन। भारत विश्व क दसवां सबसे बड़ अर्थव्यवस्था ह।
[सम्पादन] इतिहास
Main article: भारतीय इतिहास
पाषाण युग भीमबेटका मध्य प्रदेश की गुफाएँ भारत में मानव जीवन क प्राचीनतम प्रमाण हईन । पहली स्थाई बस्तियों ने ९००० बरिस पहिले स्वरुप लहलेन। ईह आगे चल कर सिन्धु घाटी सभ्यता में विकसित भईलिन, जे २६०० ईसा पूर्व और १९०० ईसा पूर्व के मध्य अपने चरम पर रहलेन। [१] लगभग १६०० ईसा पहिले आर्य भारत अईलेन और उन्होंने उत्तर भारतीय क्षेत्रन में वैदिक सभ्यता क शुरुआत कईलेन। ई सभ्यता के स्रोत वेद और पुराण हउअन। किन्तु आर्य-आक्रमण-सिद्धांत अबहीं तक विवाद क मामला ह। लोकमान्य बाल गंगाधर तिलक सहित कुछ विद्वानन क मान्यता ह कि आर्य भारतवर्ष क स्थायी निवासी हउअन अउर वैदिक इतिहास करीब ७५,००० वर्ष पपुराना ह।[२] एही समय दक्षिण भारत में द्रविड़ सभ्यता का विकास होत रहल। दुनु जातियों ने एक दूसरे के खूबियों के अपनईलेन अउर भारत में एक मिश्रित-संस्कृति क निर्माण कईलेन।
५०० ईसवी पूर्व कॆ बाद कई स्वतंत्र राज्य भईलेन। भारत क शुरुआती राजवंशन में उत्तर भारत क मौर्य राजवंश उल्लेखनीय ह जेकर प्रतापी सम्राट अशोक क विश्व इतिहास में विशेष स्थान ह।[३] १८० ईसवी के शुरुआत से मध्य एशिया से कई आक्रमण भयल, जेकरे परिणामस्वरूप उत्तर भारतीय उपमहाद्वीप में यूनानी, शक, पार्थी और आखिर में कुषाण राजवंश स्थापित भईलेन। तीसरी शताब्दी के आगे क समय जब भारत पर गुप्त वंश का शासन रहल, भारत क "स्वर्णिम काल" कहलायल।"[४][५] दक्षिण भारत में भिन्न-भिन्न काल-खण्डन में कई राजवंश चालुक्य, चेर, चोल, पल्लव तथा पांड्य भईलेन। ईसा के आसपास संगम-साहित्य अपने चरम पर रहल, जेमें तमिळ भाषा का परिवर्धन भयल। सातवाहनन और चालुक्यन ने मध्य भारत में आपन वर्चस्व स्थापित कईलेन । विज्ञान, कला, साहित्य, गणित, खगोलशास्त्र, प्राचीन प्रौद्योगिकी, धर्म, अउर दर्शन एही राजाओं के शासनकाल में फललन-फूललन ।
१२वीं शताब्दी के शुरुआत में, भारत पर इस्लामी आक्रमणन के बाद, उत्तरी अउर केन्द्रीय भारत क अधिकांश भाग दिल्ली सल्तनत के शासनाधीन हो गईल; और बाद में, अधिकांश उपमहाद्वीप मुगल वंश के अधीन हो गईल। दक्षिण भारत में विजयनगर साम्राज्य शक्तिशाली बनल। मुगलन के संक्षिप्त अधिकार के बाद सत्रहवीं सदी में दक्षिण और मध्य भारत में मराठन का उत्कर्ष भयल। उत्तर पश्चिम में सिक्खन क शक्ति में बढ़त भईल।
१७वीं शताब्दी के मध्यकाल में पुर्तगाल, डच, फ्रांस, ब्रिटेन सहित अनेक यूरोपीय देशन, जे भारत से व्यापार करे के चाहत रहलन, देश क आतंरिक शासकीय अराजकता क फायदा उठईलन। अंग्रेज दूसरे देशों से व्यापार के चाहे वाला लोगन के रोके में सफल भईलेन और १८४० तक लगभग पूरा देश पर शासन करे में सफल भईलेन। १८५७ में ब्रिटिश ईस्ट इंडिया कम्पनी के विरुद्ध असफल विद्रोह, जो भारतीय स्वतन्त्रता के प्रथम संग्राम से भी जानल जला, के बाद भारत क अधिकांश भाग सीधे अंग्रेजी शासन के प्रशासनिक नियंत्रण में आ गईल। [६]
बीसवी सदी के प्रारम्भ में आधुनिक शिक्षा क प्रसार और विश्वपटल पर बदलती राजनीतिक परिस्थितियन के चलते भारत में एक बौद्धिक आन्दोलन क सूत्रपात भयल जे सामाजिक और राजनीतिक स्तर पर अनेक बदलाव और कई आन्दोलन क नीव रखलस। १८८५ में इन्डियन नेशनल कांग्रेस काँग्रेस पार्टी क स्थापना स्वतन्त्रता आन्दोलन के एक गतिमान स्वरूप देहलस। बीसवीं शताब्दी के शुरुआत में लम्बा समय तक स्वतंत्रता प्राप्ति के लिये बहुत बड़ा अहिंसावादी संघर्ष चलल, जेकर नेतृत्व महात्मा गांधी, जिनके आधिकारिक रुप से आधुनिक भारत क 'राष्ट्रपिता' के रूप में संबोधित करल जाला, कईलेन। एकरे साथ-साथ चंद्रशेखर आजाद, सरदार भगत सिंह, सुखदेव, राजगुरू, नेताजी सुभाष चन्द्र बोस, वीर सावरकर आदि के नेतृत्व में चलल क्रांतिकारी संघर्ष के फलस्वरुप १५ अगस्त, १९४७ के भारत ने अंग्रेजी शासन से पूर्णतः स्वतंत्रता प्राप्त कईलस। ओकरे बाद २६ जनवरी, १९५० के भारत एक गणराज्य बनल।
भारत क पड़ोसी राष्ट्रन के साथ अनसुलझा सीमा विवाद ह। एही खातिर एके छोटा पैमाना पर युद्ध का भी सामना करे के पड़ल ह। १९६२ में चीन के साथ, अउर १९४७, १९६५, १९७१ अउर १९९९ में पाकिस्तान के साथ लड़ाई हो चुकल बा।
भारत गुटनिरपेक्ष आन्दोलन अउर संयुक्त राष्ट्र संघ के संस्थापक सदस्य देशन में से एक ह।
१९७४ में भारत आपन पहिला परमाणु परीक्षण कईले रहल जेकरे बाद १९९८ में ५ अउर परीक्षण भयल। १९९० के दशक में भयल आर्थिक सुधारीकरण क बदौलत आज देश सबसे तेज़ी से विकासशील राष्ट्रन क सूची में आ गयल बा।
[सम्पादन] भारत के प्रान्त और ओकर राजधानी
भारत में 28 राज्य आ 7 केन्द्रशासित प्रदेश बा।
देखीं:- भारतीय प्रान्त आ राजधानी
- राज्यों के नाम निम्नवत हैं- (कोष्टक में राजधानी का नाम)
- केन्द्रशासित प्रदेश
† चंडीगढ़ एक केंद्रशासित प्रदेश और पंजाब और हरियाणा ई दू राज्यन क राजधानी बा।
[सम्पादन] भारत में बोलल जाने वाली भाषाएँ
भारतीय संविधान एक राष्ट्रभाषा का वर्णन ना करेला । भारत में कउनो एक राष्ट्रभाषा न ह। संविधान के अनुसार केंद्रीय सरकार में काम हिन्दी और अंग्रेज़ी भाषा में होला, और राज्यन में हिन्दी अथवा आपन-आपन क्षेत्रीय भाषा में काम होला। भाषाई मामले में भारतवर्ष विश्व के समृद्धतम् देशों में से एक ह। ईहाँ मुख्यतः बोलल जाने वाली भाषाओं क सूची ई बा:
- हिन्दी
- अंग्रेजी
- मराठी
- संस्कृत
- नेपाली
- मैथिली
- भोजपुरी
- पंजाबी
- तमिल
- तेलुगू
- मलयालम
- कन्नड
- गुजराती
- बांग्ला
- असमीया
- ओडिया या उड़िया
- कश्मीरी
- लद्दाखी
- मणिपुरी
- कोंकणी
- डोगरी
- उर्दू
- सिन्धी
- अवधी
[सम्पादन] राष्ट्रीय गान आउ राष्ट्रीय गीत
भारत के राष्ट्रीय गान जन- गण- मन... बा । इ बंगाली में गुरुदेव रविन्द्रनाथ टैगोर द्वारा लिखल गइल बा। भारत के राष्ट्रीय गीत वन्दे मातरम बा। एकरा के बंकिम चंद्र चेटर्जी लिखले बानी आउ भारत के स्वतंत्रता संग्राम में ई गीत के महत्वपूर्ण भूमिका रहे| ई गीत प्रसिद्ध उपन्यास आनंदमठ से लेहल गईल बा।
[सम्पादन] प्रतिज्ञा
भारत हमारा देश है । हम सब भारत वासी हैं । हमें अपना देश प्राणों से प्यारा है। इसकी समृद्ध और विविध संस्कृति पर हमें गर्व है । हम इसके सुयोग्य अधिकारी बनने का सदा प्रयत्न करेंगे । हम अपने माता पिता शिक्षक और गुरु जनों का आदर करेंगे । और सबके साथ शिष्टता का व्यवहार करेंगे । अपने देश और देशवासियों के प्रति हम अपनी निष्ठा की प्रतिज्ञा करते हैं । उनके कल्याण और सुखसमृद्धि में ही हमारा सुख निहित है।
[सम्पादन] इहो देखीं
- भारतीय खाना इहा छेत्र के अनुसार खान मे जस्प्रित् सिन्घ् बिबीधता बावे | हर छेत्र मे अलग अलग त्रह् के खाना प्रचलीत बा |
- भारतीय व्यक्तित्व
- भारतीय पोशाक
- भारत के अर्थव्यवस्था
- भारत (विक्षनरी)
[सम्पादन] सन्दर्भ
- ↑ Introduction to the Ancient Indus Valley. Harappa (1996). Retrieved on 2007-06-18.
- ↑ How ancient are the Vedas. Yahoo Answers (2009). Retrieved on 2009-11-30.
- ↑ Jona Lendering. Maurya dynasty. Retrieved on 2007-06-17.
- ↑ Gupta period has been described as the Golden Age of Indian history. National Informatics Centre (NIC). Retrieved on 2007-10-03.
- ↑ Heitzman, James. (2007). "Gupta Dynasty," Microsoft® Encarta® Online Encyclopedia 2007
- ↑ History : Indian Freedom Struggle (1857-1947). National Informatics Centre (NIC). Retrieved on 2007-10-03. “And by 1856, the British conquest and its authority were firmly established.”


text:
निर्माता जीतेन्द्र प्रताप सिंह के एक्शन फिल्म ‘बजरंग’ 18 मई के बिहार में रिलीज होखी. एहमें भोजपुरी सुपर स्टार पवन सिंह आ अक्षरा सिंह के अलावे संजय पांडे, जय सिंह, उमेश सिंह, रमेश दुबे, सीमा सिंह, वैभव राय अउर मास्टर वरुण सिंह के मुख्य भूमिका बा. निर्देशक हवें नंद किशोर महतो। गुरुजी फिल्म्स इंटरनेशनल के बैनर तले बनल एह फिल्म के शूटिंग उत्तर प्रदेश आ बिहार में भइल बा.
निर्माता जितेन्द्र प्रताप सिंह के कहना बा कि एह में एक्शन के साथही रोमांस आ कॉमेडी के भरपूर मसाला बा. निर्देशक नंद किशोर महतो का साथे जितेन्द्र प्रताप सिंह के ई तीसरी फिल्म हवे. एहमें भोजपुरी सुपर स्टार पवन सिंह के नया लुक देखे के मिली. खलनायक संजय पांडे के निर्माता जितेन्द्र प्रताप सिंह के कैंप में ई पहिलकी फिलिम हवे.
गीत जहांगीर आरजू, मुन्ना दुबे आ विनोद पासवान के लिखल आ संगीत ओम झा के रचल ह. कहानी संतोष मिश्रा लिखले बाड़न. ‘बजरंग’ के नायिका अक्षरा सिंह एह फिल्म के एगो प्लस प्वाइंट बाड़ी. त अबहिए से तईयार हो जाईं 18 मई, 2012 के ‘बजरंग’ देखे खातिर
(शशिकांत सिंह रंजन सिन्हा के रपट)


text:
छठवाँ भोजपुरी फिल्म अवार्ड्स 14 अक्टूबर के
भोजपुरी फिल्म जगत के प्रतिष्ठित अवार्ड “भोजपुरी फिल्म अवार्ड” के आयोजन एह साल 14 अक्टूबर के होखे जा रहल बा. वी. आर मल्टीमीडिया प्रा. लि. द्वारा आयोजित ई अवार्ड समारोह हर साल का तरह एहू साल गोरेगांव स्पोर्टस क्लब, मुंबई में आयोजित कइल जाई.
अवार्ड के संस्थापक अध्यक्ष विनोद गुप्ता बतवले कि भोजपुरी सिनेमा के 50 साल पूरा होखला का उपलक्ष्य में एह साल अवार्ड में विशेष तइयारी कइल जा रहल बा.
(स्रोत : प्रशांत निशांत )
“नाच नचईया धूम मचईया” के मंच पर पाखी आ शुभी शर्मा
महुआ टी. वी. पर प्रसारित होत डांस रियलिटी शो “नाच नचईया धूम मचईया” में पिछला हफ्ता पाखी हेगड़े आ शुभी शर्मा अपना हालही में रिलीज फिल्म “संतान” के प्रमोट करे चहुँपली. दुनु अदाकारा शो के एंकर सुपरस्टार रविकिशन का साथे मंच पर नृत्य प्रस्तुतिओ दिहली.
एह शो में एहसे पिछला हफ्ता उर्वशी आ राज के जोड़ी बाहर जा चुकल बा लोग.
(स्रोत : प्रशांत निशांत )
महिमा अमवां के सती माई के शूटिंग पूरा
पार्वती म्यूजिक एण्ड फिल्मस कंपनी के बैनर तले बनत भोजपुरी फिल्म “महिमा अमवा के सति माई के” के शूटिंग गोरखपुर में खतम हो गइल बा. धार्मिक आ पारिवारिक रीति रिवाजन पर आधारित एह फिल्म के शूटिंग गाजीपुर, गोपालगंज, गोरखपुर, देवरिया आ भटनी के मन भावक जगहन पर कइल गइल बा. फिलहाल एकर पोस्ट प्रोडक्शन के काम चलत बा.
(स्रोत : संजय भूषण पटियाला )
कलुआ भईल सयान
डायनामिक एक्टर शुभम तिवारी आ लोक गायक “कलुआ” फिल्म “कलुआ भईल सयान” में नजर आवे जात बाड़े. सुपर डुपर हिट फिल्म “तू ही मोर बालमा” के निर्माता रितेश कुमार ठाकुर एकर निर्माण कइले बाड़न. एही फिल्म से अरविंद अकेला उर्फ कलुआ के नायक का रूप में लांच कइल जा रहल बा. निर्देशक हउवें ओ.पी. कश्यप.
शुभम तिवारी के एक्शन दर्शक “कानून हमरा मुट्ठी में” देख चुकल बाड़न. शुभम तिवारी रोमांस आ कॉमेडी दुनु कमाल के करेले.
(स्रोत : शशिकान्त सिंह )
डबल रोल वाला खलनायक
भोजपुरी फिल्मों के नंबर वन खलनायक संजय पांडे पहिलका अइसन भोजपुरी खलनायक होखीहें जे डबल रोल निभावे जात बाड़न. फिल्म “ट्रक ड्राइवर” में डबल रोल करे जात संजय पांडे लोग के दिल जीत लीहें अतना तय बा. अपना पसंदीदा निर्देशक राजकुमार पांडे के निर्देशन में डबल रोल निभा के संजय अपना के खुशक़िस्मती मानत बाड़न.
(स्रोत : शशिकान्त सिंह )
मनोज तिवारी के गीतन से गुनगुनाइल पूर्वांचल सम्मान समारोह
राजधानी दिल्ली के द्वारका के सेक्टर तीन में आयोजित पूर्वांचल सम्मान समारोह में भोजपुरी सुपर स्टार आ गायक मनोज तिवारी भोजपुरी में देश भक्ति आ आतंकवाद विरोधी गीत गाके आतंकवाद का खिलाफ एकजुट होखे के सनेस दिहले आ अन्ना हजारे के नाम लेत भठियरपन से लड़े के अपील कइलन.
एह समारोह में पत्रकारिता, गायिकी, राजनीति आ समाज सेवा में खास योगदान देबे वाला कई लोग के, जवना में निशिकांत ठाकुर, मनोज तिवारी, भोजपुरी समाज के अध्यक्ष अजीत दूबे, विधायक एस.सी.एल. गुप्ता आ विधायक रामेश्वर चौरसिया शामिल रहले, के “पूर्वांचल गौरव” सम्मान दिहल गइल.
समारोह के मुख्य अतिथि सांसद आ भाजपा के राष्ट्रीय प्रवक्ता शाहनवाज हुसैन कहलन कि आतंकवाद के खिलाफ सगरी देश एकजुट बा. मनोज तिवारी शाहनवाज हुसैन के शाल भेंट कर के सम्मानित कइले. शाहनवाज अपना संबोधन में कहलन कि मनोज तिवारी भोजपुरी सिनेमा के अमिताभ बच्चन हउवन.
(स्रोत : शशिकान्त सिंह )
गुंजन पंत छोड़ दिहली “नाच नचईया धूम मचईया”
भोजपुरी सिनेमा के जानी मानी अदाकारा गुंजन पंत आखिरकार भोजपुरी रिएलटी शो “नाच नचईया धूम मचईया” के अलविदा कहिये दिहली. काहे कि शो शुरु होखते गुंजन पंत बीमार हो गइली आ बाद में उनुकर डेट गड़बड़ाये लागल. सबकुछ देखत गुंजन शो के निर्माता से कहि के अपना के अलग करवा लिहली.
(स्रोत : शशिकान्त सिंह )
जब रो दिहली सीमा सिंह
भोजपुरी के नंबर वन डांसिंग क्वीन सीमा सिंह पिछला दिने डांस शो “नाच नचइया धूम मचइया” में अपना डांस स्टेप से अपने त रोइबे कइली जजो के रोआ दिहली. सीमा सिंह के डांस स्टेप देख शो के जज कानू मुखर्जी उनुकर जम के तारीफ कर दिहलन. एह पर दोसर जज सुधा चंद्रन कहली कि कवनो जज के कवनो एक प्रतिभागी के एह तरह प्रशंसा ना करे के चाहीं. एहपर दुनु जजन में तू तू मैं मैं होखे लागल. ईहे सब देख के सीमा सिंह रो पड़ली आ उनुका के रोवत देखि कानू मुखर्जी के आंख भरि आइल.
(स्रोत : शशिकान्त सिंह )
रिंकू घोष के “अग्नि युद्ध”
भोजपुरी के नंबर वन अदाकारा रिंकू घोष आ भोजपुरी सुपर स्टार रवि किशन के जोड़ी “बिदाई” आ “बलिदान” का बाद फेरू “अग्नि युद्ध” में आवत बा, एकरा अलावा ई दुनु जने डा. विजाहित करीम निर्मित “केहू हमसे जीत ना पाई” फिल्मों में नजर अइहें.
“अग्नियुद्ध” के निर्देशन राजू चौहान के ह.
(स्रोत : शशिकान्त सिंह )
पहली बेर भोजपुरी फिल्म में एक दर्जन स्टार
भोजपुरी सिनेमा के इतिहास में पहिला बेर कवनो फिल्म में एक दू गो ना, पूरा दर्जन भर स्टार आपन जलवा देखइहें. डॉ. विजाहत करीम आ डॉ. सुरहिता करीम के बनावल फिल्म “केहू हमसे जीत ना पाई” में. एम.आई. राज निर्देशित एह मल्टी स्टारर फिल्म में रवि किशन, रिंकू घोष, सुशील सिंह, मनोज टाईगर, मोहित घई, राजीव दिनकर, महेश राजा, हितेन्द्र पांडे, प्रतिभा पांडे, स्वाती वर्मा, कोमल ढिल्लन, श्रीकनकनी, अयाज खान, अरुण बख्शी, दीपा ग्रेवाल, प्रमिला आ शाहबाज खान के मुख्य भूमिका बा.
(स्रोत : शशिकान्त सिंह )
भोजपुरी के नयका खलनायक रवि उज्जैन
भोजपुरी पर्दे पर आइल नयका खलनायक रवि उज्जैन अपना खलनायिकी कैरियर के शुरूआत अभय सिन्हा के “जंग” से कइलन जवना में ऊ पवन सिंह से टकरात नजर अइलें. एह फिल्म में रवि के अभिनय के बहुते तारीफ भइल आ अभय सिन्हा इनका के “इंसाफ” में फेर मुख्य खलनायक बना दिहले. अजय श्रीवास्तव निर्देशित एह फिल्म में रवि उज्जैन मनोज तिवारी आ पवन सिंह का साथे नजर अइहन.
रवि उज्जैन “नईहर के माड़ो पिया के चुनरी”,”जुल्मी संग अँखिया लड़ी” आ “मेरा पिया घर आया हो राम जी” में बतौर नायक काम कइले बाड़न. रवि देव पाण्डेय निर्देशित “लवारिस” में एंटी हीरो बाड़े रवि उज्जैन.
(स्रोत : प्रशांत निशांत )
सगुनिया हई शुभी शर्मा
भोजपुरी अदाकारा शुभी शर्मा अब ले जतना फिल्म कइले बाड़ी सगरी बॉक्स ऑफिस पर सफल साबित भइल बाड़ीं सँ. एही से लोग कहे लागल बा कि शुभ हई शुभी शर्मा ! “चलनी के चालल दुल्हा” से शुरु कर के “भईया की साली ओढनिया वाली”, “दुश्मनी”, “औलाद”, आ अब हालिया प्रदर्शित “संतान” सब के सब बॉक्स ऑफिस पर निकहा व्यवसाय कइली सँ.
शुभी एह सफलता से बहुते उत्साहित बाड़ी आ उम्मीद करेली कि उनुकर सफलता हरदम जारी रहे.
(स्रोत : प्रशांत निशांत )
ट्रक ड्राइवर में खलासी बने प्रदीप पाण्डेय
भोजपुरीं सिनेमा के सबले कम उमरिया कलाकार प्रदीप पाण्डेय चिंटू “ट्रक ड्राइवर” में खलासी बनल बाड़े. चर्चित निर्माता-निर्देशक राजकुमार आर. पाण्डेय के एह फिल्म में टाईटल भूमिका में सुपरस्टार पवन सिंह बाड़े. फिल्म में प्रदीप पाण्डेय आ नयकी अदाकारा काजल रघानी के लव एंगल बा.
देवरा बड़ा सतावेला, लहरिया लुटऽ ए राजा जी, मैं नागिन तू नगीना जइसन फिलिमन में धमाल मचा चुकल प्रदीप के ट्रक ड्राइवर से बहुते उम्मीद बा.
(स्रोत : प्रशांत निशांत )
Categories: इण्डस्ट्री न्यूज, कलाकार, फिल्म |
Comments Off


text:
बधाई हो बधाई ,
भाई तोहके बधाई ,
भारत रत्न के उपाधि ,
भाई तहरा नइखे जरुरी ,
तोहके भारत रत्न बनावल ,
बा हमनी के मज़बूरी ,
एक से आखिरी तक ,
तोहरा लगे केहू लउकत नइखे ,
दस साल पाहिले तू काबिल रहला ,
अभी आख खुलल हा सबके ,
देर आइल दुरुस्त आइल ,
अबकिर सरकार के काम बढ़िया बा ,
लोग जवान कहे ला ,
ओकरा के झुठलावे ला ,
जब जरुरत परेला ,
आपन बल्ला चलावे ला ,
लोग कहत रहे २०-२० ,
नया खून के खेला हा ,
बीस बरस से चल रहल बा ,
इ हिंद के खून अलबेला हा ,
सतकबीर तोहे गुरु कहे ,
जनम दिन मुबारक हो ,
तू जिया हजारो साल ,
हर दम करत रहा कमल
लोग कहेला तोहके तेंदुलकर ,
हम कहब कमालकर,


text:
Raj kumar rayvivek kumar sahaniabhay singhvishalanil Not a member yet! Join Now
भोजपुरी फिलिम “रंगीला बाबू”, “लोफर” व “मईया रखिहन सेनूरवा अबाद” क लेखक रविभूषण एक बार फिर से बतौर निर्देशक सक्रिय हो गइल हऊअन। रविभूषण भोजपुरी नायक पवन सिंह के लेकर “गुंडईराज” निर्देशित कईले हउअन। आदिशक्ति इंटरटेनमेन्ट प्रस्तुत अऊर मिथिला टाँकिज क बैनर तले बन रहल निर्माता मनोज कुमार चौधरी क इ फिलिम बनकर तैयार ह। फिलिम में पवन सिंह, विक्रांत, मोनालिसा, श्रीकंकानी, दीलिप सिन्हा, रीना रानी, आनंद मोहन, अनिल यादव अऊर काँमेडी किंग मनोज टाईगर क मुख्य भूमिका ह।
फिलिम में दीपा ग्रेवाल पर एक आईटम गीत भी फ़िल्माइल गईल ह। बकौल रविभूषण, फिलिम में बिहार-यू॰पी॰ क “गुंडईराज” के दिखाइल गइल ह। फिलिम में पवन सिंह अपराधी क भूमिका में हउअन। फिलिम में गीत-संगीत विनय बिहारी क ह। रविभूषण मूलतः बिहार क सासाराम के रहेवाला हउअन। फिलिम क छायाकार रविचन्दन, नृत्य निर्देशक बाली, कला रोमा खान, एक्शन मास्टर महेन्द्र वर्मा हउअन। फिलिम जनवरी में प्रदर्शित कइल जाइ।
श्रोत : प्रशांत निशांतRead in English
No comment posted yet! Be the first.


text:
Raj kumar rayvivek kumar sahaniabhay singhvishalanil Not a member yet! Join Now
खुशी युवा फिल्म्स के बैनर तले बनल भोजपुरी फिलिम ‘भीमा’ क शुटिंग नैनीताल में समाप्त हो गईल। इ फिलिम से नवोदित अभिनेता मयंक मेहरा भोजपुरी फिलिम इंडस्ट्री में उतरिहन। मयंक मेहरा के साथे इ फिलिम में भोजपुरी फिलिम अदाकारा कल्पना शाह हईं। इ फिल्म में कुल नौ गाना ह जेहकर बोल अमिताभ रंजन अऊर राजेश मिश्रा लिखले हउअन अऊर संगीत प्रशांत सिंह क ह। इ फिलिम में महाभारत के द्रोणाचार्य सुरेन्द्रपाल अऊर गिरीश शर्मा खलनायक क भुमिका में एक साथ नजर अहियन। इ फिलिम के निर्देशन संजय श्रीवास्तव कईले हउअन। फिलिम के जल्द ही रिलीज कईल जाई।
फिलिम के निर्माता उम्मेद सिंह मेहरा, निर्देशक- संजय श्रीवास्तव, कथा-पटकथा संवाद-संतोष कश्यप, गीत- अमिताभ रंजन, राजेश मिश्रा, संगीत- प्रशांत सिंह, छायांकन- शकील खान, मारधाड़- जेम्स वारला, नृत्य- महादेवन, आर्ट- अशोक पंडित एवं पी. आर ओ. संजय भूषण पटियाला हउअन। फिलिम के मुख्या कलाकार मयंक मेहरा, कल्पना शाह, सुरेन्द्र पाल, गिरीश शर्मा, हरी ओम, पराशर, पम्पी, दीपक वर्मा, जीतू, कल्पना पचौरी, सुमन सिंह, संध्या शर्मा अऊर श्रृष्टि पंकज हईं। फिलहाल इ फिलिम क पोस्ट प्रोडक्शन के काम गोरेगाँव वेस्ट मोतीलाल नगर में चलत ह।
स्रोत : संजय भूषण पटियालाRead in English
No comment posted yet! Be the first.


text:
चलीं, भोजपुरिओ में नेवता लिखल जाव
अब लागऽता हर भोजपुरिहा बुद्धिजीवी एह बात के माने लागल बाड़े कि भोजपुरिहा अपना भाषा का प्रति काफी संकोची होले. एह संकोच का पीछे कवनो विधेयात्मक सोच कम ,हीन बोध ज्यादा बा. जो केहू जान जाई कि ई भोजपुरी बोलेले त मानि ली कि अनपढ़ हवे. कारन चाहे जवन भी होखे बाकिर साँच त इहे बा. बाहर भीतर निकले-पइसेवाला आदमी रोज ब रोज ई देख रहल बा. गैरभोजपुरी खास कर गैरहिंदीभाषीक्षेत्र में एकर सच्चाई नीमन से लउकेले.
कुछ दिन पहिले आरा गइल रहीं.एगो रिक्शा प बइठले एक आदमी के इंतजार करत रहीं.रिक्शावाला कवनो शब्द के सही वर्तनी पुछलसि. हम ओकरा के दू गो वर्तनी बतवलीं एगो हिंदी आ एगो भोजपुरी खातिर.ऊ हिंदी वर्तनी पर त मूड़ी हिला लिहलसि बाकिर भोजपुरीवाली बात पर अचंभा में परि गइल. भोजपुरियो में लिखाला का? एगो अजीब मुद्रा में हमरा ओरि ताकिके ऊ पुछलसि.
ई प्रश्न भोजपुरी भाषा आ साहित्य के प्रचार प्रसार के पोल खोले खातिर काफी बा. खाली कुछ लघु पत्रिका निकालि लिहला आ नेट पर पढ़ि-लिखि लिहला से भोजपुरी मानसिकता में अपेक्षित बदलाव संभव नइखे. एकरा खातिर सामाजिक संस्थानन के विशेष जागरूकता अभियान चलावे के परी. हमनी के अपना हर आमंत्रण पत्र,पोस्टर आदि में हिंदी का सङही भोजपुरी में भी लिखे शुरू करेके परी. पहिले लोगन के ई त लागो कि भोजपुरी में लिखला में गँवारूपन नइखे,अपना भाषा का प्रति प्यार आ सम्मान बा. ई पहल पहिले हर जागरूक बनाम बुद्धिजीवी भोजपुरिहा के करेके परी. फेरु जब धीरे धीरे ई फइल जाई त कवनो भाषण के जरूरत ना परी.
अपना सभ भोजपुरिहा भाई बहिन लोग से हम ई निहोरा कइल चाहबि कि अपना हर आमंत्रण पत्र,पोस्टर आदि में भोजपुरी के भी इस्तेमाल करीं. तबे अपना संस्कृति के कुछ जरूरी थातिन के बचावल जा सकऽता, आ अपना माटी के भाषा के गर्व के भाषा बनावल जासकऽता. चलीं, भोजपुरिओ में नेवता लिखल जाव.


text:
मीडिया वाले भलही अपना रिपोर्टिंग प्रोफेशन से उकताइल लउकस बाकिर अभिनेत्रियन में रिपोर्टर बने क क्रेज़ बदस्तूर कायम बा. एह कड़ी में नया नाम जुड़ल बा राखी त्रिपाठी के जे अपना अगिला फिलिम “विध्वंस” में एगो तेज़ तर्रार पत्रकार के … Continue reading →
दिल जवान होखे के चाहीं उमिर के एहमें का! अब ‘नदिया के पार’ फेम साधना सिंह के देख लीं. उम्र के एह मोड़ पर उनुका प्यार हो गइल बा भा कहीं कि उनुकर दिल केहू चोरा लिहले बा. आ ई … Continue reading →
सिनेमा भोजपुरी के सदाबहार सुपर स्टार रवि किशन मीडिया में आवत ओह खबरन के खंडन कइले बाड़न जवना में उनुका बारे में कहल जात बा कि ऊ भोजपुरी फिलिमन से पूरा तरह नाता तूड़ लिहले बाड़े. अनेके चैनल आ अखबारन … Continue reading →
‘पथ’ जइसन हिन्दी फिल्म से अपना अभिनय कैरियर के शुरुआत करे वाला अभिनेता हैदर काजमी एह घरी भोजपुरी सिनेमा के रंगबाज बन गइल बाड़े. उनुकर पहिलका भोजपुरी फिल्म ‘रंगबाज’ जबरदस्त सफलता हासिल कइलस आ अब अपना आवे वाला अनेके फिलिमो … Continue reading →
हिन्दी सिनेमा मे त खान के खान बा बाकिर अब भोजपुरिओ सिनेमा में खान नाम वाला एगो अभिनेता के इंट्री भइल बा. ई हउवें महुआ टीवी के डांस रियलिटी शो ‘नाच नचईया धुम मचईया’ में अनारा गुप्ता के जोड़ीदार रहल … Continue reading →
भोजपुरी परदा पर लगातार सात गो सुपरहिट फिल्म देबे वाला भोजपुरी के सबले सफल निर्माता आलोक कुमार आ भोजपुरी के नयका सुपरस्टार खेसारी लाल यादव के जोड़ी एक बेर फेरू बॉक्स ऑफिस पर धमाल मचावे के तइयार बा. पिछला साल … Continue reading →


text:
चीन (जनवादी प्रजातंत्र)
जनवादी प्रजातंत्र चीन साधारणत: चीन नाम से जानल जायेला जौन पूर्वी एशिया में एगो देश ह। ई विश्व में सबसे ज्यादा जनसंख्या वाला राज्य ह, जहाँ 1.3 अरब लोग रहेलन। चीन चीनी कम्युनिष्ट पार्टी के द्वारा एकल पार्टी प्रणाली के तहत शासित बा।
जनवादी प्रजातंत्र चीन में 22गो प्रांत, 5गो स्वशासित क्षेत्र, 4गो सीधे प्रशासित महानगरपालिका आ 2गो विशेष प्रशासित क्षेत्र बा। जनवादी प्रजातंत्र चीन के राजधानी बिजींग ह।
ई लेख आपन प्रारम्भिक अवस्था में बा, यानि कि एगो आधार बा। रउवा ई के बढ़ा के विकिपीडिया के मदद कर सकत बानी।
वेब्मस्तेर्@च्हिन-ओर्ग्।च्न फ्।च्।हेइल्ब्रोन्न्।दे न्र्१ देर वेल्त्,स्लोवकेइ न्र्१ देर वेल्त अल्ल गय्स अन्द अल्ल बोय्स इन्तेर्नतिओनल तेलः।००४९०७१४४२७८१३९ चिहत ö।एल्।


text:
भोजपुरी के अकेला मनोरंजक टीवी चैनल ‘महुआ’ पर खास तौर से मेहरारूवन खातिर बनावल एगो अनोखा अंदाज वाल रियलिटी गेम शो ‘‘शुभ गृहलक्ष्मी’’ के प्रसारण 12 मार्च से शुरू हो गइल बा. एह शो के सोमार से बियफे ले साँज … पढ़त रहीं →
काल्हु अँजोरिया के एगो सम्मानित पाठक नीरज जी जानल चहले कि सुर के महासंग्राम के आडिशन पटना में कहिया होखी? उनुका सवाल के जवाब लिखे बइठनी त बहुत कुछ अइसन लिखा गइल कि सोचनी कि एकरा के अलगे पोस्ट कर … पढ़त रहीं →
– प्रशांत निशांत भोजपुरिया गीत गवनई के शौकीन लोग का मन में आपन खास पहिचान आ जगहा बना चुकल ‘‘महुआ टी. वी.’’ अब भोजपुरिया सुरवीरन खातिर ‘‘सुर संग्राम’’ के भारी सफलता का बाद ‘‘सुरों का महासंग्राम’’ ले के आवत बा. … पढ़त रहीं →
भोजपुरिया चैनल महुआ टी॰वी॰ पर एह घरी एगो नया धारावाहिक ‘हमार सौतन हमार सहेली’ के प्रसारण कइल जा रहल बा जवना के निर्माण ‘बालिका वधू’ जइसन हिट धारावाहिक बनावे वाली कंपनी ‘स्पेयर ओरिजिन’ कइले बिया. ‘हमार सौतन हमार सहेली’ कहानी … पढ़त रहीं →
भोजपुरी फिलिमन के मेगा स्टार मनोज तिवारी ‘मृदुल‘ भोजपुरी के एकमात्र मनोरंजक चैनल महुआ टी.वी. पर देखावल जात अनोखा डांस रियलिटी शो ‘नाच नचईया धूम मचईया’ के एंकरिंग करत लउकीहें. एह शो के एंकरिंग पहिले भोजपुरी सुपरस्टार रविकिशन करत रहले … पढ़त रहीं →
महुआ टी. वी. के लोकप्रिय डांस रियलिटी शो ‘‘नाच नचईया धूम मचईया’’ का मंच पर नाचे मयूरी नाम से मशहूर आ एह शो के जज सुधा चंद्रन अबकी का एपिसोड में खुद नृत्य प्रस्तुत करीहें. शो में सुधा अपना मशहूर … पढ़त रहीं →
महुआ टी. वी. पर प्रसारित होत डांस रियलिटी शो ‘‘नाच नचईया धूम मचईया’’ में एह हफ्ता मशहूर लोक गायिका मालिनी अवस्थी सेलीब्रिटी गेस्ट का रूप में उपस्थित होखीहें. एह शनिचर वाला एपिसोड में अभिनेत्री रिंकू घोष के डांस पार्टनर मदन … पढ़त रहीं →
भोजपुरिया मनोरंजक चैनल महुआ टी. वी. पर 19 सितम्बर से हर सोमार से शुक ले सँझिया सात बजे से एगो नया धारावाहिक शुरू हो रहल बा ‘‘दुल्हिन उहे जे ननद मन भावे’’. एकर निर्माण ‘‘भाग्यविधाता’’, ‘‘हमारी देवरानी’’ जइसन धारावाहिकन के … पढ़त रहीं →
भोजपुरी के मनोरंजक चैनल महुआ टीवी डांसिंग के शो में एगो नया कान्सेप्ट का साथ पेश करे जा रहल बा नाच नचईया धूम मचईया. एह शो के खासियत रही कि भोजपुरी सिनेमा के दस गो अदाकारा अपना खातिर डांस पार्टनर … पढ़त रहीं →
आठ जुलाई के महुआ टीवी पर देखावल जा रहल गेम शो के बनी करोड़पति के पचीसवाँ शो रही आ एह मौका के अउरी खास बनावे खातिर शत्रुघ्न सिन्हा का सोझा हॉट सीट पर सेलिब्रिटी गेस्ट रहीहे भोजपुरी सिनेमा के सुपर … पढ़त रहीं →
बॉलीवुड के मशहूर सितारा गोविन्दा महुआ टीवी पर देखावल जा रहल गेम शो के बनी करोड़पति में एह शुक के खास मेहमान बन के अइहे आ हॉट सीट पर बइठ के शत्रुघ्न सिन्हा के सवालन के जवाब दीहें. एह शो … पढ़त रहीं →
अपना कलाकार खोज अभियान में चुनल कलाकारन के लेके भोजपुरी टीवी चैनल एगो नया सीरियल “स से सरसती” के शुरुआत छह जून से करे जा रहल बा जवना के प्रसारण सोमार से शुक ले रोजाना रात साढ़े आठ बजे से … पढ़त रहीं →
बक्सर के आकाश काल्हु साँझ महुआ टीवी पर देखावल जा रहल गवनई के रियलिटी शो में इलाहाबाद के कृतिका लाडो के हरा के पहिला पुरस्कार जीत लिहलें. महुआ टीवी पर देखावल गवनई के रियलिटी शो में पहिला बेर कवनो गायक … पढ़त रहीं →
१६ अप्रेल से महुआ टीवी पर रोज रात नौ बजे एगो सवाल पूछल जाई. पाँच दिन में पाँच गो सवाल. जे लोग भोजपुरी के “के बनी करोड़पति” कार्यक्रम में शामिल होखल चाहत बा ओकरा एह पाँचो सवालन के सही जबाब … पढ़त रहीं →
भोजपुरी टीवी चैनल महुआ टीवी के कलाकार खोज अभियान के दू गो चरण पूरा हो गइल. पहली अप्रेल के लखनऊ में आ तीसरी अप्रेल के गोरखपुर में कलाकारन के हुजूम उमड़ पड़ल आडिशन देबे खातिर. आडिशन देबे खातिर लोग भीतर … पढ़त रहीं →


text:
- ओ.पी. अमृतांशु रंग – अबिरवा लेके गुललवा मस्त फगुनवा आईल बा. केने बाड़ी पुरूवा रानी पछेया बउराईल बा. सरसों फुलाइल, लहराइल बा तीसी, मटर के ढेंढी देखावे बतीसी, झपड़-झपड़ गेहूमा के बालवा कचरी पे लोभाइल बा. मोजरा से रस … पढ़त रहीं →
- ओ.पी. अमृतांशु नवमी के दिने देवी लेली बलिदनवा, खस्सिया पे चले तलवार होऽऽऽ. करेले बकरिया गोहारऽ ए माई, करेले बकरिया गोहार होऽऽऽ. बड़ी रे ललसवा से दिहलीं जनमवा, चुमी-चाटी बबुआ के संझिया-बिहनवा, नेहिया -सनेहिया के लहसल बगिया, होई गइले हमरो उजाड़ होऽऽऽ. माई होके माई के ममतवा न जनलू, लोरवा के धार मोरी अँखिया से फोरलू , ओढ़ लेलु सभे के रे दुखवा-बिपतिया, हमरा के कइलू बेसहार होऽऽऽ. उमड़ल थनवा से टपकेला दुधवा, कतहीं ना सूझे माई बचवा के मुँहवा, छछने जियरवा रे … पढ़त रहीं →
- ओ.पी. अमृतांशु टपऽ- टपऽ चुअता पसेनवा हायॅ राम भइल बा उखमवा ! चैन बा दलानी नाहीं बाग-फुलवारी, लेई लुकवारी धावे पछुआ बेयारि, उसिनाई गइल बा परानवा हायॅ राम भइल बा उखमवा ! पोखरा - ईनरवा के होठवा झूराई गइल, खेतवा के नन्ही -नन्ही डिभी झकोराई गइल , छछनी के पीहुके पपिहवा हायॅ राम … पढ़त रहीं →
- ओ.पी .अमृतांशु पाकल मोछवा बोकावा के पोंछवा रुपवा गोबरे लिपावल ! ये दुलहा. माथे मउरवा सजावल ! ये दुलहा. अइलऽ गदहिया पे, नाहीं तू नहइलऽ, आखीं कजरवा ना माई से करइलऽ, उबड़-खाबड़ बाटे लिलारवा चूनवा वोही पे टिकावल ! ये दुलहा. माथे मउरवा सजावल ! ये दुलहा . लेके दहेजवा बगलिया में धइलऽ, एको खिली पान ना … पढ़त रहीं →


text:
पांचवा कड़ी
.
पंडित जी देवव्रतबाबू के साथ मंदिर में पूजा कईला के बाद कहले जजमान अब कवनो प्रकार के बाधा न रह गईल, अब राउआ आराम से चली लोग छेका लेके चलल जाव इ पूजा के बाद सब ठीक हो गइल बा तभी उहा प्रकाश आइके कहलन बाबु जी पंडित जी के दुआर पर लेके चली खाना तैयार हो गइल बा , तब देवव्रतबाबू पुछलन अब्दुल भाई और रहीम कहा बा लोग तब प्रकाश बोलले उहा लोगिन दुआर पर तैयार होके बाईठल बानी लोग , तब देवव्रतबाबू कहलन जाके बोला की उ लोग के की हम आवत बानी पंडित जी चली राउओ चले के बा रघुनाथ बाबु किहा उहा के जहिया बबुनी के देखे आइल रहनी ता रौआ के खास कर के बोलावले बानी आउर उहा से चल दिहलस लोग , जिप तैयार रहे सब कोई बईठ गइल रहे गाड़ी चल पडल , इहा रघुनाथ बाबु के घर पर तयारी चालत रहुवे केहू झारू लगावत बा ता केहू पानी छिरकत बा केहू चौकी बिछावत बा एक तरफ खाना बन रहल बा तभी एक आदमी आके रघुनाथ बाबु से पुछालास चाचा हित लोग कव आदमी आई , तब रघुनाथ बाबु कहलन उहा लोगिन के साते आठ आदमी बानी बाकिर आपन पूरा गावं खिलावे के बा , देखा विजय के दुबारा छेका ना होई से कवनो कसार ना छुटे के चाही तभी दूसरा आदमी आइल लाउड स्पीकर कहा लगे मालिक तब एक तरफ ईसारा कर के कहलन वो निम् के पेड़ पड़ बांध दे उ चल गइल तभी उहा विजय आइलन आउर कहलन राउआ के मई बुलावत बारी रघुनाथ बाबु अन्दर गइलन उहा शांति देवी अपना नाम के उल्टा दिखाई देत रहली , रघुनाथ बाबु आते ही कहलन का बात बा काहे परेशान बाडू तब उ कहली रौआ येताना जल्दी कईसे छेका के दिन रख देनी हा आउर दहेज़ का ठीक भइल बा तब रघुनाथ बाबु कहलन दहेज़ कुछ ठीक नइखे भइल जवान दी लोग उहे मंजूर बा पतोह केतना सुन्दर आवत बिया उ ना देखलू हा , उ हाथ घुमा के कहली सुन्दर पतोह चाटल जाई , तभी उहा रामू आके कहलस मालिक हित लोग आ गइल रघुनाथ बाबु बहार निकल गइलन , हित लोग के बढिया सवागत भइल रात में छेका परल छेका में चाँदी के गिलास कटोरा थाली पान कसैली आउर बहुत कुछ इ देख के शन्ति देवी बड़ा खुस भइली विबाह के दिन रखा गइल सुबेरे जब हित लोग के बिदाई होखे लागल तब रामू घर में से एगो सजावल दाऊरा ले के आइल आउर कहलस मलकिनी देली हा खायेक बा बहुरानी खातिर , उ दाऊरा जिप में रखाइल आउर सब कोई चल दिहलस .....
.
बाकी अगिला अंक में
Views: 6


text:
भोजपुरी के डायनामिक एक्टर शुभम तिवारी आ चरचित लोक गायक कलुआ के फिल्म ‘कलुआ भईल सयान’ 18 मई से बिहार में देखावल जाई. प्रताप फिल्म्स इंटरटेनमेंट के प्रस्तुति आकाश फिल्म्स इंटरटेनमेंट के बैनर में निर्माता शिव प्रताप सिंह आ रितेश कुमार ठाकुर, अउर सह निर्माता वीर प्रताप सिंह हउवें. रितेश कुमार ठाकुर एहसे पहिले सुपर डुपर हिट फिल्म ‘तू ही मोर बालमा’ बनवले रहले.
अरविंद अकेला उर्फ कलुआ के एह फिल्म से बतौर नायक पेश कइल गइल बा. निर्देशिक ओ.पी. कश्यप, गीतकार आर.आर. पंकज आ शशि बावला, संगीतकार राज सेन, कोरियोग्राफर जे.डी., कैमरामैन प्रिंस, अउर कथा-पटकथा आ संवाद लेखक खुद ओ.पी. कश्यप हउवें.
त सयान हो गइल कलुआ के देखे ला 18 मई, 2012 के तइयारे रहल जाव.
(शशिकांत सिंह रंजन सिन्हा के रपट)


text:
poojaSURAJMANOJ KUMAR Shashi rayalreyazahmad Not a member yet! Join Now
भोजपुरी फिलिम स्टार दिनेश लाल यादव “निरहुआ” अऊर भोजपुरी नायिका रानी चटर्जी क जोड़ी बतौर प्रेमी प्रेमिका पहली बार कुमारी माई मूवीज अऊर आदिशक्ति इंटरटेनमेन्ट के बैनर तले बन रहल ‘‘दिलजले” में नजर आइ। सफ़ल भोजपुरी फिलिम निर्माता-निर्देशक रामाकांत प्रसाद क इ फिलिम में निरहुआ अऊर रानी चटर्जी दमदार भूमिका में नजर अहियन।
फिलिम में दिनेशलाल यादव ‘‘निरहुआ”, रानी चटर्जी के साथे विराज भट्ट बाली, स्वाति वर्मा, आनंद मोहन, रितू पांडे, संतोष श्रीवास्तव, गोपाल राय, संजय पाण्डेय अऊर नीरज राज पौडेल क प्रमुख भूमिका ह। फिलिम में रिकाँर्ड 16 गाना भी देखे के मिली। फिलिम क गीतकार अशोक कुमार दीप, प्यारेलाल यादव, संगीतकार अशोक कुमार दीप, लेखक पं॰ आर॰ एस॰ मिश्रा, एक्शन रियाज सुल्तान, नृत्य निर्देशक कानू मुखर्जी, संजय अऊर बाली छायांकन रवि चंदन क ह। फिलिम होली पर प्रदर्शित होइ।
श्रोत : प्रशांत निशांतRead in English
No comment posted yet! Be the first.


text:
लखनऊ से प्रकाशित होखे वाली साप्ताहिक भोजपुरी पत्रिका “भोजपुरिया अमन” के ३० दिसम्बर वाला अंक में अरूण कुमार मिश्र के एगो साक्षात्कार छपल बा. ओही साक्षात्कार के एगो टुकड़ा एहिजा दिहल जा रहल बा. आरा के कोईलवर खास में साल … पढ़त रहीं →
काल्हु अँजोरिया के एगो सम्मानित पाठक नीरज जी जानल चहले कि सुर के महासंग्राम के आडिशन पटना में कहिया होखी? उनुका सवाल के जवाब लिखे बइठनी त बहुत कुछ अइसन लिखा गइल कि सोचनी कि एकरा के अलगे पोस्ट कर … पढ़त रहीं →
रवि किशन भोजपुरी सिनेमा के ऊ स्टार हउवें जे सोना का तरह संघर्ष का आग में तप के कुंदन बन गइले. भोजपुरी सिनेमा में अपना दस साल के सफ़र में ऊ आजुओ मजबूती से अपना मुकाम पर कायम बाड़न आ … पढ़त रहीं →
एक कहावत ह चमत्कार के नमस्कार! इहो कहल जाला कि चमत्कार रोज-रोज ना होले. अइसने एगो चमत्कार भइल रहे साल 2004 में जब ‘ससुरा बड़ा पइसावाला’ बनल. ओह समय भोजपुरी में फिलिम बनत रहली सँ बाकिर ओतना ना जतना आजु … पढ़त रहीं →
भोजपुरी फिल्मोद्योग के ट्रेड मैगजिन भोजपुरी सिटी एह साल आपन पहिलका सिने अवार्ड फंक्शन मुंबई में आयोजित कइले रहे. एह आकर्षक कार्यक्रम के बेसी से बेसी लोग तक चहुँपावे खातिर आजु १८ जून २०११ के ओकर टीवी प्रसारण साँझ सात … पढ़त रहीं →
काल्हु ६ जून के मुंबई के रंग शारदा आडिटोरियम में आयोजित एगो रंगारंग समारोह में प्रथम मस्तराज भोजपुरी सिटी सिने अवार्ड दिहल गइल. सिने अवार्ड के आयोजक किशन खदरिया मनोज तिवारी के एह दशक के सबले बड़ भोजपुरी सितारा घोषित … पढ़त रहीं →
पिछला २ जून के होखे वाला भोजपुरी फिल्म इण्डस्ट्री के ट्रेड मैगजिन भोजपुरी सिटी के पहिलका सिने अवार्ड समारोह भारी बरखा का चलते ना हो पावल रहे. ४ जून के अवार्ड सलाहकार आ आयोन समिति के आपात बईठका बोला के … पढ़त रहीं →
अगर रउरा बिहार में रहीले, सिनेमो देखीले, भोजपुरी से लगावो बा त काहे ना आपन राय लिख के सगरी लोग के जनाइले कि कवन फिलिम कइसन बनल बिया ? अँजोरिया के फिल्म अध्याय में फिल्म प्रचारकन के लिखल रपट नियमित … पढ़त रहीं →
कुलदीप श्रीवास्तव के लिखल हिन्दी किताब ‘भोजपुरी सिनेमा के पचास साल : २५ चर्चित फिल्में’ के विमोचन पिछला दिने दिल्ली के हिंदी भवन का सभागार में भारत के पूर्व राष्ट्रपति डॉ. एपीजे अब्दुल कलाम का हाथे भइल. एह किताब में … पढ़त रहीं →
बिहार झारखण्ड के लोकप्रिय न्यूज चैनल “मौर्य टीवी” पर अब फिलिमो देखावल जाई. एह खातिर ऊ तकरीबन दू सौ फिल्मन के प्रसारण अधिकार खरीद चुकल बा. एहमें चर्चित निर्देशक प्रकाशो झा के फिलिम बाड़ी सँ. ई जानकारी चैनल के निदेशक … पढ़त रहीं →


text:
का हीरोइनन के बिछलाइल शगुनिया होला ? कहल जाला कि जबो कबो बालीवुड अभिनेत्री काजोल सेट पर शूटिंग का दौरान बिछला जाली त लोग उनका के उठवला का बदले ताली बजावे लागेला. काहे कि लोग जान जाला कि अब ऊ … पढ़त रहीं →
खेल से पहिले खेला शुरु हो गइल कॉमनवेल्थ गेम्स शुरु होखे से पहिले बरखास्तगी आ इस्तीफा के खेला शुरु हो गइल बा. जस जस तारीख नियराता तस तस नया नया भ्रष्टाचार के खबर बहरी निकलल जात बा. आजु आयोजन समिति … पढ़त रहीं →
छह अगस्त से सुर संग्राम के दुसरका सीजन शुरु एह छह अगस्त से हर हफ्ता शुक आ शनिचर का दिने रात आठ बजे से भोजपुरी गीत संगीत के प्रेमियन खातिर लाजवाब रियलिटी शो सुर संग्राम के दुसरका सीजन शुरु हो … पढ़त रहीं →
अक्सरहा भोजपुरी फिल्म प्रचारकन के जवन प्रोमो मटेरियल आवेला तवना में शान का साथ बतावल जाला कि फलाँ फिल्म अब भोजपुरी में, फलाँ अभिनेता हिन्दी के फलाँ अभिनेता वगैरह वगैरह. बालीवुड में अकसरहाँ हालीवुड के नकल कइल जाला त भोजपुरी … पढ़त रहीं →
दन्तेवाड़ा में फेरु नक्सली हमला कइले आजु छत्तीसगढ़ का जंगलात में फेर सत्तर गो सीआरपी जवान गायब बतावल जात बाड़े इ पुलिस आ माओवादियन का बीचे मुठभेड़ हो रहल बा. ओह इलाका में नक्सली नेता गणेश उइके के मौजूदगी के … पढ़त रहीं →
मनोज तिवारी के ले के हर बड़का निर्माता फिल्म बनावत बाड़े भोजपुरी सिनेमा के मेगास्टार मनोज तिवारी का लगे आजु जतना फिल्म बा ओतना शायदे कवनो दोसरा स्टार का लगे होखी. अभय सिन्हा, दुर्गा प्रसाद, केसी बोकाडिया, टी एल वी … पढ़त रहीं →
राज ठाकरे के फेरु मराठी मच्छर कटलसि मनसे नेता राज ठाकरे के फेरु मुंबई के मच्छर काट लिहले बा आ ऊ भनभनाये लागल बाड़न कि उत्तर भारतीयन का चलते मुंबई में मलेरिया फइलत बा. बाहर से आ के ऊ लोग … पढ़त रहीं →
बिहार के मुसलमान लालू का साथे अतवार का दिने लालू प्रसाद का आवास पर मुस्लिम समुदाय के प्रभावशाली लोग से छह घंटा तक चलल बातचीत का बाद फैसला लिहल गइक कि बिहार के मुसलमान लालू प्रसादे का साथ रहीहे आ … पढ़त रहीं →
भोजपुरी दर्शकन के पसंदीदा चैनल महुआ टीवी पर छह अगस्त से शुरु होखे जा रहल बा सभकर पसंदीदा रियलिटी म्युजिकल शो सुर-संग्राम-२. आ अबकी एकरा मंच पर एगो ना, दू गो ना, पूरा चार गो भोजपुरिया महारथी आपन जलवा देखावत … पढ़त रहीं →
भोजपुरी के पसंदीदा चैनल महुआ टीवी पर भोजपुरी सिनेमा के सुपरस्टारन के बेहतरीन फिल्मन के फिल्मोत्सव मनावल जा रहल बा. एह दौरान हर हफ्ता एगो सुपर स्टार के फिल्म रोज देखावल जाई. अगस्त महीना से शुरु भइल एह शृंखला के … पढ़त रहीं →


text:
– आशुतोष कुमार सिंह आदमी के सुभाव बुझल बहुते कठिन बा. एकरा के जेतना गहराई से बुझे के प्रयास करीले, ओही अनुपात में अउरी अनबुझाह होत चलि जाले. बाकिर पिछला (30 सितम्बर 2010) के आंखि का सोझा एगो अइसन घटना … पढ़त रहीं →
घात मीत के, बात प्रीत के, खेल कहानी हार जीत के, सबका के बतलाईं कइसे? गीत नया हम गाईं कइसे? दोसरा के का बाति चलाईं अनकर के का दोष देखाईं अपने हार सुनाईं कइसे ? गीत नया हम गाईं कइसे … पढ़त रहीं →
– आर्य संपूर्णानन्द भोजपुरी के भोजवाली पूरी समुझल केतना नादानी के काम बा, ई खाली पढ़े आ सुने वाली बाति नइखे. बहुते विचार मंथन के बाति बा. आज के माहौल के बाति अगर करीं त ठीक उहे नादानी हमरा भोजपुरिया … पढ़त रहीं →
– जयंती पांडेय सड़क दुर्घटना में एगो वरिष्ठ नेता के मृत्यु हो गइल. उनकर देह तऽ खैर देश के अमानत रहे, से चारू ओर शोक मनावल जात रहे लेकिन नेताजी के आत्मा के देवदूत लोग स्वर्ग के दुआर पर ले … पढ़त रहीं →
- रामरक्षा मिश्र विमल तहरा दरश के जुटी कब सुजनिया, देवी हो मइया ना बानी तहरे शरनिया, देवी हो मइया ना. लछिमी के रूप बरिसावेला धनवा दुखियो के खूब अगरावेला मनवा हमनी के दुख के मिटी कब कहनिया, देवी हो … पढ़त रहीं →
– मनिर आलम सब ख़ुशी बा लोग के दामन में. बाकिर हंसी खातिर समय नइखे. दिन रात घूमत दुनिया में. जिनिगी खातिर समय नइखे. महतारी के लोरी के एहसान सब के बा. बस महतारी कहे खातिर समय नइखे. सब नाता … पढ़त रहीं →
– आशुतोष कुमार सिंह देश-दुनिया में आपन पांव पसार रहल भोजपुरी दिन-प्रतिदिन अपना देश में आपन संविधानिक अधिकार के नियरा पहुंच रहल बिया. हाले में जहवां भोजपुरी के आठवां अनुसूची में डाले खातिर संसद के भितरी जमके बहस भइल. अउर … पढ़त रहीं →
– ओ.पी. अमृतांशु कईसे सहबू महँगिया के मार करीमन बहू राम के भजऽ. खरची ना जुटेला भोजनवा, देलू पाँच गो रे बेटी के जनमवा, आइल छठवा गरभवा कपार करीमन बहू राम के भजऽ. डहकेली छछनेली बेटिया, बिलखत बाड़ी दिने-रतिया, चढ़ल … पढ़त रहीं →
– नूरैन अंसारी मत मजहब के मापदंड बनायीं आदमी के पहचान के. ना त बहुत बड़ा अपमान होई गीता अउर कुरान के. प्रेम अउर भाईचारा त हर एक धरम के सार ह. इ जात-पात अउर उंच-नीच के बहुत बड़ा उपचार … पढ़त रहीं →
आ जब मामिला बड़का हाकिम का लगे रहो तब आपन मुँह खोलल आ शेर का माँद में मूड़ी घुसावल एके बाति होला. एहसे हम त कुछ बोलब ना. वइसहूं अनका के फटला में आपन गोड़ ना फँसावे के चाहीं. मुद्दई … पढ़त रहीं →


text:
काल्हु अँजोरिया के एगो सम्मानित पाठक नीरज जी जानल चहले कि सुर के महासंग्राम के आडिशन पटना में कहिया होखी? उनुका सवाल के जवाब लिखे बइठनी त बहुत कुछ अइसन लिखा गइल कि सोचनी कि एकरा के अलगे पोस्ट कर … पढ़त रहीं →
– प्रशांत निशांत भोजपुरिया गीत गवनई के शौकीन लोग का मन में आपन खास पहिचान आ जगहा बना चुकल ‘‘महुआ टी. वी.’’ अब भोजपुरिया सुरवीरन खातिर ‘‘सुर संग्राम’’ के भारी सफलता का बाद ‘‘सुरों का महासंग्राम’’ ले के आवत बा. … पढ़त रहीं →
बक्सर के आकाश काल्हु साँझ महुआ टीवी पर देखावल जा रहल गवनई के रियलिटी शो में इलाहाबाद के कृतिका लाडो के हरा के पहिला पुरस्कार जीत लिहलें. महुआ टीवी पर देखावल गवनई के रियलिटी शो में पहिला बेर कवनो गायक … पढ़त रहीं →
पिछला शनिचर का दिने जब महुआ टीवी के रियलिटी शो “सुर संग्राम” के दूसरका सीजन से यूपी के प्रतिभागी मनोहर के बिदाई भइल त पता ना स्क्रिप्ट का मुताबिक आ कि अनायासे कल्पना के मुँह से निकल गइल कि उहे … पढ़त रहीं →
महुआ टीवी के लोकप्रिय संगीत रियलिटी शो “सुरसंग्राम सीजन २” अब अपना आखिरी दौर में बा. यूपी आ बिहार से दू दू गो प्रतिभागी रह गइल बाड़न आ अब ओहि में से एक एक प्रतिभागी आखिरी दौर में चहुँपिहें. यूपी … पढ़त रहीं →
शुक का दिने बिहार के प्रिया राज के विदाई का बाद भोजपुरी के लोकप्रिय चैनल महुआ टीवी के रियलिटी शो सुरसंग्राम के दूसरका सीजन में छह गो प्रतिभागी बाचल रहले. बाकिर ओहू लोग के मालूम रहे कि बीच में कुछ … पढ़त रहीं →
आसामी मूल के बाकिर भोजपुरी के लोक गायिका भोजपुरी क्विन कल्पना के एगो मराठी फिल्म में गावल गीत खातिर जी टाकीज चैनल का तरफ से “महाराष्ट्र चा फेवरिट कौन” पीपुल्स च्वायस अवार्ड २०१० खातिर नामित कइल गइल बा. भोजपुरी गायकी … पढ़त रहीं →
पर साल अपना शो सुरसंग्राम से भोजपुरी के लोकप्रिय मनोरंजन चैनल महुआ एगो इतिहास रचले रहुवे जब लाखो दर्शकन का मौजूदगी में भोजपुरी के सदाबहार सुपर स्टार रवि किशन के संचालन में संपन्न भइल एह शो के टीआरपी का चलते … पढ़त रहीं →
आजु के सुर-संग्राम-२ के साँझ भोजपुरिया नवहियन के दिल के धड़कन बनल सुपर स्टार पवन सिंह का साथ प्यार के अलग अलग रंग में रंगाइल रहे वाला बा. माहौल कुछ अइसन होखी कि हर तरफ प्यारे के बात चली चाहे … पढ़त रहीं →
महुआ टीवी के लोकप्रिय रियलिटी शो सुर-संग्राम-२ का मंच पर काल्हु शनिचर का दिने बालीवुड अदाकारा सोनाक्षी सिन्हा आ हॉट गर्ल मलईका अरोड़ा के भोजपुरिया लटका झटका आ ठुमका देखे के मिली. आ ओह लोग के साथ दिहन अरबाज खान. … पढ़त रहीं →


text:
भोजपुरी सिनेमा के नंबर वन अदाकारा पाखी हेगडे “औलाद” फिल्म में एगो बहुते चुनौतीवाली भूमिका में बाड़ी. भूमिका एगो अइसन नारी के बा जे शादी के सात फेरा में दिहल सातो वचन निबाहत लउकीहे जे अपना पति आ परिवार के खुशी खातिर सब कुछ करे के तईयार बिया. एक से बढ़ के एक संवाद बा उनुकर त सुपरहिट गीतन पर उनुकर थिरकलो बा. खास कर के उनुकर बोलल संवाद “हमार बाबूजी बेऔलाद नइखन” त अबहिये से दर्शकन का जुबान पर चढ़ गइल बा.
दिनेश लाल निरहुआ के होम प्रोडक्शन वाली एह फिल्म के प्रदर्शन ८ जुलाई से बिहार, युपी, आ मुंबई में एके साथ होखे जा रहल बा.
“औलाद” में निरहुआ पाखी हेगडे का जोड़ी का अलावे प्रवेशलाल यादव आ शूभी शर्मो के जोड़ी बा. एह जोड़ी के एगो सीन “दिल वाले दुलहनिया ले जायेगें” में शाहरुख खान आ काजोल पर फिल्मावल सीनके याद दिया दी जवना में सरसो के खिलखिलात खेतन में प्रवेशला शुभी शर्मा के गोदी में उठवले नजर अइहें.
फिल्म के निर्देशक असलम शेख, गीतकार विनय बिहारी, प्यारेलाल यादव, आ श्याम देहाती, अर संगीतकार राजेश रजनीश हउवें. फिल्म के कलाकारन में दिनेशलाल यादव, प्रवेश लाल यादव, पाखी हेगडे, शुभी शर्मा, मनोज टाइगर, अवधेश मिश्रा, संजय पाण्डेय, एयाज खान, अनिल यादव, रत्नेश, माया यादव, आ किरण यादव के मुख्य भूमिका बा. “औलाद” में दर्शकन खातिर एक्शन, इमोशन, आ रोमांस के बेजोड़ संगम देखे के मिली.
(स्रोत – प्रशान्त निशान्त)


text:
by admin
भोजपुरी सिनेमा के सुपर जुबली स्टार दिनेश लाल यादव के होम प्रोडक्शन फिल्म पिछला हफ्ता सीतामढ़ी के शंकर टाकीज समेत बिहार के कई सिनेमा घर में पचास दिन से बेसी चलल आ चलते जात बा.
फिल्म औलाद के सफलता फेर साबित कर दिहलसि कि भोजपुरिया दर्शकन के पारिवारिके फिल्म निमन लागेला आ साफ सुथर फिल्म सफलता के झंडा गाड़ेले.
एह फिल्म के निर्देशन असलम शेख के बा.
फिल्म के पचासा लगवला खातिर पूरा टीम के बधाई आ कामना कि अइसहीं बढ़िया पारिवारिक फिलिम बनावत रहे लोग.
(स्रोत : प्रशान्त निशान्त)
Categories: इण्डस्ट्री न्यूज, फिल्म |
Comments Off
by admin
भोजपुरी फिलिमन जुबिली स्टार दिनेश लाल यादव ‘निरहुआ’ आ उनुकर भाई प्रवेश लाल यादव के आजुकाल्हु पूरा बिहार में धूम मचल बा. ‘निरहुआ इंटरटेनमेंट प्रा. लि.’ के बैनर में बनल ‘औलाद’ पिछला हफ्ता बिहार के 40 गो से बेसी सिनेमाघर में रिलीज कइल गइल आ हरजगह एकरा शानदार ओपनिंग मिलल बा. देकेवालन में औरतन के संख्या बहुते बा. चर्चित निर्देशक असलम शेख निर्देशित ई फिल्म सभका नीमन लागल बा. फिल्म के कई गो गाना, जइसे कि ‘जुग-जुग जियस ललनवा, चिठठी लिखतानी बुझीह न तार बलमू, उमरिया भईल बा प्यार के, बोले फटाफट अंग्रेजी लोग का जुबान पर पहिलही चढ़ गंइल बा. युपी व मुंबई में सुपरहिट औलाद उत्तर प्रदेश में कई सिनेमाघरन में पचास दिन पूरा करे का ओर बढ़त बा.
(स्रोत – प्रशांत-निशांत)
Categories: कलाकार |
1 Comment »
by admin
भोजपुरी फिलिमन के जुबिली स्टार दिनेशलाल ‘निरहुआ’ के होम प्रोडक्शन फिल्म ‘औलाद’ यु.पी. आ और मुंबई में धमाल मचवला का बाद 5 अगस्त से बिहारो में रिलीज होखे जा रहल बा. एह संपूर्ण पारिवारिक मनोरंजक फिल्म में हर वर्ग के दर्शकन लायक मनोरंजन के फुल डोजो बा. फिल्म के निर्देशन भोजपुरी के चर्चित निर्देश असलम शेख कइले बाड़न. औलाद के कलाकारन में दिनेश लाल यादव ‘निरहुआ’, प्रवेश लाल यादव, पाखी हेगड़े, शुभी शर्मा, मनोज टाईगर, अवधेश मिश्रा, संजय पाण्डेय, अयाज खान, अनिल यादव, रत्नेश, माया यादव, आ किरण यादव के खास भूमिका बा. फिल्म के गाना विनय बिहारी, प्यारे लाल यादव आ श्याम देहाती के लिखल हवे आ कर्णप्रिय संगीत राजेश-रजनीश के दिहल. फिल्म में एक्शन, इमोशन, आ रोमांस के बेजोड़ संगम देखे के मिली.
बकौल निरहुआ हमनी का भोजपुरिया दर्शकन खातिर एगो अनमोल फिल्म बनवले बानी जवना के देख के पूरा परिवार खुश हो जाई.
(स्रोत – प्रशांत निशांत)
Categories: कलाकार, फिल्म |
No Comments »
by admin
भोजपुरी फिलिमन के सुपरस्टार दिनेश लाल यादव निरहुआ के डंका एह घरी पूरे यु.पी. में बाजत बा. यु.पी. में प्रदर्शित भइल निरहुआ के होम प्रोडक्शन फिल्म औलाद हर जगहा धूम मचवले बा आ तिसरको हफ्ता में शानदार कलेक्शन दे रहल बा. शहर चाहे वाराणसी होखो भा गोरखपुर, फाजिल नगर, देवरिया, बलिया, आजमगढ़, सिद्धार्थनगर भा अउरु कवनो. औलाद हर जगहा रिकार्डतोड़ बिजनेस दे रहल बा.
एह फिल्म का प्रमोशन खातिर निरहुआ औलाद के पूरा टीम, पाखी हेगड़े, प्रवेशलाल यादव, शुभी शर्मा, मनोज टाईगर आ अवधेश मिश्रा, का साथे पिछला हफ्ता यु.पी. आ दिल्ली के दौरा पर रहलन. एह दौरान निरहुआ के एक झलक पावे खातिर हजारो लोगन के हजुम उमड़ पड़त रहे. दिल्ली आ मुंबईयो में औलाद बढ़िया बिजनेस करत बिया. एह फिल्म के सफलता से दोसरो निर्माता लोग के भरोसा हो गइल बा कि पारिवारिको फिल्में हिट हो जाले बशर्ते बढ़िया से बनावल जाव. औलाद का माध्यम से भ्रुण हत्या का खिलाफ आ बेटा-बेटी में अंतर करे का खिलाफ माहौल बनावल जा रहल बा. संदेश दिहला का साथे इहो ध्यान राखल गइल बा कि दर्शकन के मनोरंजनो भरपूर होखे.
फिल्म के निर्देशन असलम शेख कइले बाड़न. बिहार में ई फिलिम 5 अगस्त के रिलीज होखे जा रहल बा.
(स्रोत – प्रशांत-निशांत)
Categories: कलाकार, फिल्म |
1 Comment »


text:
by admin
सिनेमा भोजपुरी के क्वीन अदाकारा पाखी हेगडे काजल फिल्म्स के बैनर तले बनत भोजपुरी फिल्म ‘परमवीर परशुराम’ में भोजपुरी मेगा स्टार मनोज तिवारी ‘मृदुल’ के प्रेमिका के किरदार करीहें. फिल्म में परशुराम के टाईटल भूमिका मनोज तिवारी करत बाड़ें. पाखी के भूमिका एह फिल्म में बेहतरीन बा.
फिल्म ‘परमवीर परशुराम’ के निर्देशक हउवें एस. कुमार. फिल्म का बारे में बतावत पाखी कहली कि ‘परशुराम परमवीर’ के कहानी बहुते बढ़िया बा आ दर्शक एह फिलिम में उनुका के एगो एकदमे नया रूप में देखीहें.
(प्रशांत निशांत के रपट)
Categories: कलाकार |
No Comments »
by admin
सिनेमा भोजपुरी के नायिका अदाकारा पाखी हेगड़े अपना जल्दिए रिलीज होखे वाल फिलिम ‘गंगा देवी’ से परदा पर धमाल मचा के रख दीहन. पाखी के ई भूमिका अबतक के उनुकर सबले बेहतरीन भूमिका हवे, एह में पाखी हेगडे एगो राजनीतिक कार्यकर्ता के पत्नी बनल बाड़ी जे बाद में राजनीतिक आ सामाजिक भठियरपन के परदाफाश करे राजनीति में डेग धर दीहें.
एह फिलिम में पाखी के नायक दिनेशलाल ‘निरहुआ’ हउवें. एकरा अलावे एह साल पाखी के रिलीज होखे वाली फिलिमन में ‘रिक्शावाला आई लव यू’ अउर ‘गंगा जमुना सरस्वती’ ओ में पाखी के जलवा देखल बनी.
(प्रशांत निशांत के रपट)
Categories: कलाकार |
No Comments »
by admin
सिनेमा भोजपुरी के नं॰1 अभिनेत्री पाखी हेगड़े रिलायंस बिग म्युजिक अवार्ड क ब्रांड प्रमोटर बनल बाड़ी. पाखी हाल ही में कानपुर में एह अवार्ड के प्रमोट कइली. जाने जोग बात ई बा कि बिग म्युजिक अवार्ड क्षेत्रीय भाषा के गायकन के सम्मानित करे वाला सबले बड़का मंच हवे जवना में देश के सगरी क्षेत्रीय भाषा के गायकन के सम्मानित कइल जाई.
एह अवार्ड के ग्रेंड फिनाले लखनउ में 8 जून के होखे वाला बा.
(प्रशांत निशान्त के रपट)
Categories: इण्डस्ट्री न्यूज, कलाकार |
No Comments »
by admin
सिनेमा भोजपुरी के नं. 1 अदाकारा पाखी हेगड़े क जादू पिछला दिने टोरंटो में खूब चलल. टोरंटो पंजाबी इंटरनेशनल फिल्म फेस्टीवल में पाखी क फिल्म ‘‘वुमेन फ्रॉम द ईस्ट’’ के पंजाबी वर्जन ‘कुदेसन’ के प्रीमियर कइल गइल. एह शो के देखे खातिर देश दुनिया के अनेके मशहूर लोग मौजूद रहुवे. पाखी के शानदार अभिनय से सजल एह फिल्म के समापन पर सभे दर्शक खड़ा होके ताली बजावत एह फिल्म में पाखी के कुशल अउर संजीदा अभिनय क तारीफ कइलें.
एह फिल्म के तारीफ साऊथ एशियन फिल्म फेस्टीवलो में भइल रहुवे.
(प्रशान्त निशान्त के रपट)
Categories: कलाकार |
No Comments »


text:
भोजपुरी के अलख जगावल जाव!घरे-घरे डंका पिटावल जाव !!
आज हमनी के आपन भाषा – बोली भोजपुरी एतना ऊंचाई पे पहुँच गइल बा कि सरकार के लउकते नइखे . सदियन से बोलल जात ई भाषा के सरकारी फाइल में कतहूँ नाम नइखे . कहे नाम नइखे ? हमनी के नेता लोग नइखे चाहत.
काहे कि ई सब काम नेता लोग के जिम्मे बा. आज हमनी के भोजपुरी से सोना के अंडा पैदा कईल जाता. भोजपुरी सिनेमा, चैनल, बेवसाईट के लाइन लाग गईल बा. आज चारो ओर भोजपुरी के जय -जय हो रहल बा. तबो सरकारी आखँ-कान बंद बा. भोजपुरी के कला-संस्कृति, गीत-संगीत एतना प्रभावपूर्ण बा. सरकार के बंद भईल आखँ-कान खोले के पड़ी. ना त …
जब टूट जाई सबुर के बान्धवा,
खउले लगी खूनवा!
कतहीं मिली न शरणवा,
सुनि ल सुनि ल नेता जनवा !!
अरजी हमार बाटे
मरजी करत बाड़,
लाखो-करोडो के
अरमानावा धोअत बाड़ ,
गली-गली में रोप के गईल
वादा के खरबुजावा !
कतहीं मिली न शरणवा,
सुनि ल सुनि ल नेता जनवा !!
आन -बान-शान ईहे
मटिया के जान ह ,
भोजपुरी भाषा हमरो
माई के समान ह ,
जेकर भिखारी राजेंद्र
कुँवर जइसन बा पूतवा !
कतहीं मिली न शरणवा,
सुनि ल सुनि ल नेता जनवा !!
गीरी जाई गाज-बाज
अईब न चाल से ,
त्राहि-त्राहि मची जाई
रुकी नाहिं ढाल से,
छिड़ जाई संग्राम ना मिली
भोजपुरी के स्थानवा !
कतहीं मिली न शरणवा,
सुनि ल सुनि ल नेता जनवा !!
- ओ.पी अमृतांशु


text:
बक्सर में छह फरवरी के आयोजित भोजपुरी कवि सम्मेलन के संबोधित करत बिहार भोजपुरी अकादमी के अध्यक्ष डा॰ रविकांत दूबे कहलें कि भोजपुरी के प्रतिष्ठा दिआवे खातिर ऊ सब कुछ करे के तइयार बाड़न आ एहमें सभकर सहयोग के आह्वान … पढ़त रहीं →
अतवार २३ जनवरी के बक्सर में आयोजित भोजपुरी संगोष्ठी के उदघाटन सत्र में बिहार के पूर्व मंत्री श्री अवधेश नारायण सिंह जी के द्वारा “भोजपुरी जन-जागरण अभियान” के चऊथा चरण के उदघाटन करल गईल. उहाँ के एह कार्यक्रम के महत्ता … पढ़त रहीं →
बिहार भोजपुरी अकादमी के द्वारा चलावल जा रहल “भोजपुरी जन-जागरण अभियान” के लोकप्रियता से प्रभावित होकर के मॉरिशस के वरिष्ठ और प्रसिद्द साहित्यकार डॉ. सरिता बुद्धू, पटना स्थित बिहार भोजपुरी अकादमी के कार्यालय में आज दिनांक २२ जनवरी २०११ के … पढ़त रहीं →
१६ जनवरी के सिवान के पत्रकार भवन में भोजपुरी अकादमी के प्रादेशिक भोजपुरी कवि सम्मलेन के शानदार आयोजन भइल. ” भोजपुरी में हर तरह के अभिव्यक्ति के क्षमता बा. एकर लेखक बिना कवनो सहायता आ संरक्षण के स्तरीय साहित्य के … पढ़त रहीं →
भोजपुरी अकादमी बेतिया में सेमिनार कइलसि बिहार के भोजपुरी अकादमी के दिन बहुरे लागल बा. अकादमी के अध्यक्ष प्रो. रविकांत दुबे आ वरीय सदस्य डॉ.गुरुचरण सिंह (अखिल भारतीय भोजपुरी साहित्य सम्मलेन पटना के महामंत्री) के देखरेख में भोजपुरी अकादमी द्वारा … पढ़त रहीं →


text:
राम भील के उमर पचास के पार रहल होखी. कद दर्मियाना अउर जिस्म बहुते पातर-दुबर जवन शायद जवानी के दौर में कुछ मजबूत रहल होखे. लइकन जइसन मुस्कुराहट जेकरा से पता चले कि दुनिया के बारे में ओकर सोच सीधा बा. ओकर भाई सैनिक रहले अउर ओकर सोच रहे कि उहो सैनिके बा . बाकिर सियाचीन अउर मणीपुर में अपना भाइयन के तरह उ जीत के बारे में सोची के जंग के तैयारी ना करत रहे , ना ही पूरा ना होखे वाला लक्ष्य खातिर जान देवे के ओकर कवनो तइयारी रहे .ओकर विश्वास रहे कि ओकर पूर्वज मेवाड़ के अदय राणान के साथे मिलीके मुगलन के खिलाफ जंग लड़ले रहलन. 'इ तऽ हमरा खून में नइखे, हम कइसे हार मानीं अउर जंग से भागी जाईं ... हम आपन सामान अउर परिवार गवा देइब , हमार बच्चा हमरा वजह से शर्मिंदा होंखिहें . बाकिर इ बराबरी के लड़ाई नईखे ... हम बहुते बूढ़ बानी , बहुते कमजोर... हमरा पासे एगो छड़ी अउर जंग खाईल राइफल के अलावा कुछो नईखे. अगर हमार किस्मत अच्छा निकली तऽ शायद एगो दूगो राउंड गोलियो होंई ... कवनो योजना नईखे , साथे मिलके काम करे आ समन्वय जइसन कुछो नईखे . बहुते थोड़की सा इनाम, पारिश्रमिक चाहे पहचान
मिलेला... हम कवना चीज खातिर लड़ीं. जब हम कुछ निशान अउर तस्वीर खोजत सरिस्का पहुंचनी तऽ कुछे समय पहिले ओईजा के आखिरी बाघ मरल रहे अउर रणथभौर से तोहफा में प्रजनन खातिर एगो जोड़ा आइल रहे . इ 2010 में बारिश के मौसम के बाती हवे जब पार्क पर्यटकन खातिर बंद रहे . बाकिर हमके पता रहे कि हमके अंदर जाए दिहल जाई . सप्ताह में दू दिन सरिस्का के गेट ओ लोगन खातिर खोलल जाला जे ट्रैक्टर ट्रेलर, बस अउरी ट्रक पऽ सवार होके शोर मचावत जुलूस के शकल में सरिस्का के अंदर बनल मंदिरन के दर्शन खातिर आवेलन . बाकिर ओ तीर्थयात्रियन के बीच शिकारी अउर उनकर गुर्गो भी होखेलन . टोह लेवे अउर मौका के तलाश में... शायद उनका में से एगो के पास एल्ड्रिन के टुकड़ा के पुडिय़ा भी होई . एगो हिरण के लाश पऽ बस मुट्ठीभर एल्ड्रिन डाल देईं अउरी देखीं कि आपके एगो बाघ मरल मिली जाई , ओके सुखाई , खाल उतारीं अउर टुकड़ा कईके ल्हासा, काठमांडू अउर शांघाई तक बैइठल सौदागरन के देखाईं .
गेट पऽ होखे वाला चेकिंग प्राथमिके होखेले , बाकिर बाघन अउर जंगल खातिर तीर्थयात्रीए एकलौता खतरा नइखन . राम भील बाघन के बचावे के जंग में सबसे आगे बाड़न . उ लंबा समय से सरिस्का में वन रक्षक करेलन. उ अपना जमाना में इक्का-दुक्का शिकारियन के भगवले भी बाड़न . बाकिर उ जंगली सुअरन अउरी हिरणन के ताक में रहसु ना कि तेंदुआ आ बाघन के . एक बेर निहत्था राम भील के सामना सशस्त्र शिकारीयन से हो गइल रहे . उ शिकारीयन के पकडे के कोशिश भी कईलन बाकिर जब उनका पऽ फायर हो गईल तऽ लुकाए के पड़ल. एक बेर फिरो उनकर सामना ग्रामीणन के समूह से हो गईल जे भाला , कुल्हाडिय़न अउरी देसी बंदूकन से लैस रहले . उ ग्रामीणन के ललकारले अउर हथियार डाले के कहले बाकिर उ समूह उनका पऽ हमला कर दीहलस . राम भील बतवलन कि अगर भागल ना रहिते तऽ मरा गईल रहतन. उनके पता रहे कि एकरा से कवनो फायदा ना होई , फिरो जब उ अपना वरिष्ठन के एकर जानकारी दीहले त कुछ ना कइल गइल . जब उनका से आधुनिक हथियार अउर संचार साधन मुहैया करावे के कहल गइल तऽ उनका से कहल गइल कि एकरा खातिर बजटे नईखे . 'बीस साल से कवनो नया भर्ती नईखे भईल साहब. इहां सब गार्ड हमरे जइसन बाड़न . लडे खातिर बहुते बूढ़. इ बाघन के अंत निश्चिते बा अउर हम ए बारे में कुछो नइखी कइ सकत. राम भील से भईल ओ बातचीत के बाद दूगो अउरी बाघ रणथभौर से सरिस्का भेजल जा चुकल बाड़न अउर ओहमे से एगो मरल मिलल . मार दिहल गइल ! जहर दे दिहल गइल ! शायद ओ ट्रैक्टरन में लदल लोगन में से एगो आदमी, जेकरा पासे पुडिय़ा में एल्ड्रिन रहे ) ओहिके हाथे . चाहे पार्क के अंदर बसल दू गो गांवन में से केहुके हाथे . के जाने? जाहिर बा कम कर्मचारियन अउर कुछो ना जाने वाला पार्क प्रशासन के नईखी जानत . गार्ड अपना छापे के शरत के साथ कुछ नाम बताइब अउर हनुमान मंदिर में मौजूद ग्रामीण ओ नामन पऽ सिर हिलाइहें , एकरा से जादा कुछो नाहीं. सरिस्का में जवन होखेला उ त देशभर के बाघ अभयरण्यन में होखे वाला असलियत के झलक भर बा . उ सब तऽ टूटल बीहड़ द्वीप बाड़न , जवन चारों ओर से बड़े-बड़ शहरन से घिरल बाड़न . इ जंगली इलाकन के पासे वन जनजातीय समुदाय रहेलन , जिनकर अधिकार ओ नया संरक्षण कानून छीन लेहले बा, जेकरा से उ परंपरागत जीवनशैली से दूर हो गईल बाड़न . इ समुदाय आपन संसाधन यानी वन पऽ आधारित पर्यावरण-अर्थव्यवस्था ने नाराज बा . उनका वन के आर्थिक फायदा उनका तक कबो ना पहुंचेला . इहे वजह बा कि वन में रहे वाला इनका में से कुछ लोग शिकारी बने के नैतिक तौर पऽ ठीक मानेले . उनकर मानल बा कि उ उहे ले रहल बाड़न जवन उनकर हवे अउर दीहल नईखे गईल. न गांवन के लगे बसल नगरन अउर उप-नगरन में अइसन लोग रहेलन जे ए गुस्सा के फायदा उठावल जानेलन . उ जानेलन कि दूर देशन में बइठल लोग बाघ, तेंदुआ , हाथी, ऊदबिलाव अउर गेंडा के शरीर के एक अंग खातिर सैकड़ों-हजारों डॉलर देवे के तैयार बाड़न . एहिसे घटना के एगो अइसन शृंखला शुरू कइल जात बा जेकरा में भारत के 'सुरक्षित राष्ट्रीय उद्यानन में कुछ महीना के अंतर पऽ कबो बाघ मरेला , कभी तेंदुआ तऽ कबो ऊदबिलाव.हम हमेशा इहे कहेनी कि भारत के वन आ वन्य जीवन के क्षेत्र आ अधिकार सुरक्षित रखे , अउर एकरा से महत्वपूर्ण बात यानी ओकरा के वापस पावे खातिर ओ समुदायन के शिक्षित करल जरूरी बा जे वन्यजीवन से बनल उत्पादन के बाजार बनल बा , साथे पर्यावरण-पर्यटन के फायदा उनका से साझा कइल जाउ जेकर जीवन ए अर्थव्यवस्था के बनावे वाले वन से गुंथल बा .बाकिर इ आशंका बढ़ गईल बा कि जब तक शिक्षा के विस्तार होई अउर अगली पीढ़ी के खरीदारी के तरीका बदली अउर जब तक अइसन व्यवस्था हो सकी कि वन्य समुदायन के पर्यावरण-पर्यटन के विभिन्न प्रयासन से जोड़ल जा सके, तब तक भारत के बाघन अउर दूसर वन्य जीवन खातिर बहुते देर हो चुकल होई . अगर बाघन के बचावे के बा तऽ हमनीके शिक्षा आ फायदा के साझा करे आगे जाएके होखी. दुर्भाग्यपूर्ण बा कि बाघ सबका खातिर व्यापारिक दृष्टि से मूल्यवान बाड़न. चाहे होटल होंखे आ ट्रैवल ऑपरेटर, वन्यजीवन के फोटोग्राफी के विशेषज्ञ आ फिल्म-निर्माता होंखे चाहे शानो-शौकत खातिर शिकार करे वाले आ चीन से लेके सैन फ्रांसिस्को तक परंपरागत चीनी दवावन के कारोबार करे वाले, बाघ में सभकर दिलचस्पी बा . बाघ खातिर दुर्भाग्यपूर्ण बात इ बा कि जवन लोग ओकरा के मरल , सुखाके पैकेटन में भरल देखल चाहत बाड़न अउर जेकरा पासे ओकरा के मारे खातिर बेहतर हथियार बा , ओ लोगन से कहीं जादा सक्षम अउर समन्वित बा जे ओकरा के जिंदा रखल चाहत बाड़न अउर हमरा जंगल में बढ़त देखल चाहत बाड़न .
राम भील अउर उनके तरह बूढ़ हो चुकल दूसर वन रक्षक हार मान लेले बाड़न अउर साचो इ उनकर गलती नईखे . फेसबुक आ हस्ताक्षर अभियान के जरिए बाघ खातिर लडल अगर देर से उठावल कदम नइखे तऽ इ मकसद खातिर काफीयो नईखे . समय के मांग बा कि अइसन सुरक्षा अउर खुफिया इकाइ बनावल जाएं जेकरा पासे पर्याप्त धन, प्रशिक्षण अउर हथियार होखे ताकि उ शिकार रोके खातिर सामंजस्य से काम करस .तस्करी से ले जाईल जा रहल खाल के खबर समय-समय पऽ अखबारन में पढे के मिलेला . बाकिर तनी याद करीं कि कवनो शिकारी के गिरफ्तार होखला अउर बाघ के जाल में फंसावे आ मारे वाला कवनो शिकारी के
गोली मारे के खबर पिछली बार कब पढ़ले रहनी . जवना दिने आप इ खबर अखबार में ना पढ़बी , तब तक इ जान लीहीं कि बाघ एगो हारत लड़ाई लड़ रहल बा .
अच्छा खबर इ बा कि दुनिया भर में अइसन क्रैक यूनिट बनावल जा रहल बा अउर कुछ समय से सबकुछ अच्छा चल रहल बा . शिकारी पकड़ाइल बाड़न , कुछ मारलो गइल बाड़न , बिचौलिया गिरफ्तार भइल बाड़न अउर खाल, हड्डि जब्त कइल गईल बा . बाकिर परेशान करे वाला सच इहे बा कि इ सब लंबा समय तक ना चली पावेला . अगिला अंक यानी बाघ पऽ आधारित ए लेखन के तीसरा कड़ी में हमनीके जाने के कोशिश कइल जाई कि भारत जइसन निष्क्रिय लोकतंत्र में अइसन इकाइ केतना व्यावहारिक होखी . अउर हां, जइसन कि हम वादा कईले रहनी कि अगर रउआ सोशल नेटवर्क पऽ गुस्सा दिखावे से आगे जाइके बड़ बिल्लियन के साचो परवाह करबी तऽ हम रउआ के बताइब कि आप का कर सकत बानी . तब तक, बाघ खातिर दहाड़ीं , जइसन कि रउआ के चिंता बा ... भले बाघ राउर आवाज नइखे सुन सकत, बाकिर हमके रउरा बात पऽ विश्वास बा !


text:
सुननी हऽ आज अखबार के छुट्टी बा, बाकिर हमनीके तऽ कबो छुट्टी ना मिलेला अउर ना ही हम मजदूरन खातिर चलत कवनो योजना के बारे में कुछ पता बा . ई कहनाम बा गोमती नगर में बनत एगो बहुमंजिला इमारत में काम करे वाला एगो अइसन मजदूर के जे अपना बहिन के बियाह खातिर दिन-रात मेहनत करत बा. भवन निर्माण, कल-कारखाना अउर लघु उद्योग में लागल मजदूर अपना मेहनत से उद्योगपतियन के किस्मत चमकावेले, बाकिर उनका अउर उनकर परिवार के भविष्य अंधकारे में बा.
गोमती नगर में काम करे वाला अजय एकलौता अइसन मजदूर नइखन जेकरा के अपना बहिन के चिंता होखे. उनका जइसन लाखों कामगार बाड़न , जेकरा में केहू के आपन बहिन के बियाह करे के बा , तऽ केहूके भाई के पढ़ावे के बा, केहूके अपना मांई के इलाज खातिर पइसा चाहीं. उनके तऽ दिनभर काम कइला पऽ 150 रुपया मिलेला, जवन रोटीए दाल में खतम हो जाला.
सरकारी योजना के बारे में पूछला पऽ उ कहलस कि सरकारी योजना के बारे में हमके का पता बा, ऑफिस के चकर काटला से तऽ आच्छा बा कि आपन मेहनत-मजदूरी कइल जाउ.
सरकार के ओर से जवन योजना कामगारन खातिर चलत बानी , ओकरा में दुर्घटना के दौरान मउत पऽ एक लाख, स्थाई विकलांगता पऽ 75 हजार , मेधावी छात्र पुरस्कार के तौर पऽ दू से 12 हजार रुपया तक मिलेला. एकरा अलावा बेटी के बियाह खातिर 20 हजार अउर आवास खातिर 45 हजार रुपया देवे के प्रावधान बा. योजना तऽ बा, बाकिर उनका बारे में कामगारन के कुछ खास पता नइखे. मजदूर दिवस के मौका पऽ राजधानी में विधानसभा के सामने कर्मचारी, मजदूर आ सामाजिक कार्यकर्ता धरना पऽ बैइठल बाड़न अउरी सांझ के कैंडिल लाइट मार्च के आयोजनो कइल गइल बा.


text:
भगत सिंह, राजगुरु अउर सुखदेव के पाती गर्वनर के नामे
मार्च 3, 2012 12:47
एह पाती से जाहिर बा कि फांसी के सजा सुनावल जाने के बाद भगत सिंह के साथी समझ गइल रहे कि भगत सिंह, राजगुरु अउर सुखदेव तीनो के अंग्रेज कवनो कीमत पऽ फांसी पऽ चढ़ा दीहें. अब उनका बचावे के एकही रास्ता रहे-भगत सिंह अउर उनकर सहयोगी गर्वनर से क्षमा याचना करस. एडवोकेट प्राणनाथ मेहता, भगत सिंह के बहुत करीब रहन. 19 मार्च, 1931 के ऊ भगत सिंह से भेंट कऽ के सरकार से क्षमा याचना करे के अर्जी तइयार करे के प्रस्ताव रखले बाकिर अगिला दिन जब प्राणनाथ मर्सी पिटीशन के मसौदा तइयार कऽ के भगत सिंह के लगे पहुंचले तऽ भगत सिंह उनका बतवले कि ऊ गर्वनर के पाती भेज चुकल बाड़े. पढ़ीं ओह पाती के खास अंश.
आदरणीय महोदय,
सेवा में सविनय निवेदन बा कि भारत में ब्रिटिश सरकार के सर्वोच्च अधिकारी-वायसराय एगो विशेष अध्यादेश जारी कऽ के लाहौर षड्यंत्र केस के सुनवाई खातिर एगो विशेष न्यायाधिकारण के स्थापना कइले रहन, जवन अक्टूबर 1930 के हमरा फांसी के सजा सुनवलस. हमरा खिलाफ सबसे बड़ अभियोग ई लगावल गइल बा कि हमनी सम्राट पंचम के खिलाफ युद्ध कइले बानी. न्यायालय के एह निर्णय से दूगो बात साफ हो जाले. पहिला ई कि अंग्रेज जाति अउर भारतीय जनता के बीच युद्ध चल रहल बा. दोसर ई कि हमनी नियमित रूप से ओह युद्ध में हिस्सा लेले बानी. एहनाते हम राजकीय युद्धबंदी हईं. ओइसे एकरा व्याख्या में बहुत सीमा तक अतिश्योक्ति से काम लीहल गइल बा, फेर भी हम ई कहले बिना ना रह सकेनी कि अइसन कऽ के हमरा सम्मानित कइल गइल बा. निकट भविष्य में ई युद्ध अंतिम रूप से लड़ल जाई, तब ई निर्णायक युद्ध होई. साम्राज्यवाद अउर पूंजीवाद कुछ समय के मेहमान बा. एही युद्ध में हम प्रत्यक्ष रूप से भाग लेले बानी. हमरा एह नाते अपना पऽ गुमान बा. एह युद्ध के ना तऽ हमनी शुरू कइनी अउर ना ही ई हमरा जिनगी के साथे खतम हो जाई. हमार सेवा इतिहास के ओह अध्याय खातिर मानल जाई जवना के यतींद्रनाथ दास अउर भगवती चरण के बलिदान खास तौर से उजागर कऽ देलस. इनकर बलिदान महान बा. एह स्थिति में हम युद्धबंदी हईं अउर एही आधार पऽ हम रउआ से मांग करत बानी कि हमरा साथे युद्धबंदियन जइसन ही बर्ताव कइल जाव. हमरा फांसी देवे के बजाए गोली से उड़ा दीहल जाव. अब ई सिद्ध कइल राउर काम बा कि रउरा अपना न्यायालय के निर्णय में केतना विश्वास बा. अपना कार्रवाई द्वारा रउआ एह बात के प्रमाण दीहीं. हम रउआ से सविनय अनुरोध करत बानी कि अपना सेना विभाग के आदेश देईं कि हमरा गोली से उड़ावे खातिर सैनिकन के एगो टोली भेजल जाप.
राउर
भगत सिंह, राजगुरु, सुखदेव
Previous Story
Next Story


text:
एम.ए. चिदम्बरम स्टेडियम में आईपीएल में सोमवार के खेलल गइल मुकाबला में कोलकाता नाइटराइडर्स चेन्नई सुपरकिंग्स टीम के पांच विकेट से हरा देहलस. एह जीत के बाद नाइटराइडर्स टीम 13 अंक के साथे अंक तालिका में दूसरा स्थान पऽ बिया.
पिछला कुछ मुकाबलन में जीत के विजय रथ पऽ सवार दिल्ली डेयरडेविल्स टीम मंगलवार के सवाई मानसिंह स्टेडियम में राजस्थान रॉयल्स के खिलाफ दूसर जीत दर्ज करे उतरी. दूसरा ओर, राहुल द्रविड़ के कप्तानी वाला रॉयल्स टीम पिछला हार के हिसाब बराबर करे के कोशिश करी.
भारत के सर्वोच्च वरीयता प्राप्त महिला बैडमिंटन खिलाड़ी सायना नेहवाल इंडिया ओपन सुपर सीरीज टूर्नामेंट से बाहर हो गइल बाड़ी. सायना के गुरुवार के दूसरा दौर में कोरिया के युओन जू बेई 21-19, 21-10 से हरा देहले.
मंगलवार के सुब्रत रॉय सहारा स्टेडियम में पुणे वॉरियर्स अउर दिल्ली डेयरडेविल्स आमने-सामने होंइहें. ए मुकाबला में दिल्ली के कप्तान वीरेंद्र सहवाग हर हाल में शनिवार के मिलल हार के हिसाब पुणे के कप्तान सौरव गांगुली से चुकता करल चहिहें.
बल्लेबाजी में तिलकरत्ने दिलशान अउर अब्राहम डिविलियर्स के शानदार प्रदर्शन से सवाई मानसिंह स्टेडियम में सोमवार के रॉयल चैलेंजर्स बैंगलोर, राजस्थान रॉयल्स के 46 रन से हरा देहलस.
विस्फोटक बल्लेबाज क्रिस गेल के धुआंधार पारी के बदौलत रॉयल चैलेंजर्स बैंगलोर टीम किंग्स इलेवन पंजाब के पांच विकेट से हरा देहलस. गेल 56 गेंद पऽ 87 रन के पारी खेललन. ए पारी गेल आठ चौका अउर चार छक्का लगवलन. गेल के मैन ऑफ द मैच चुनल गइल
पंजाब क्रिकेट संघ स्टेडियम में शुक्रवार के किंग्स इलेवन पंजाब के सूरमा रॉयल चैलेंजर्स बैंगलोर से भिडि़हें. कोलकाता नाइटराइडर्स से मुकाबला हार चुकल किंग्स इलेवन पंजाब जीत के इरादा से उतरी.
दिग्गज बल्लेबाज केविन पीटरसन (नाबाद 103) के शतक से दिल्ली डेयरडेविल्स गुरुवार के फिरोजशाह कोटला मैदान में डेक्कन चार्जर्स के पांच विकेट से हरा देहलस. दिल्ली डेयरडेविल्स नौ टीमन के तालिका में पहिला स्थान पऽ आ गइल बिया.
वीरेंद्र सहवाग के कप्तानी वाला दिल्ली डेयरडेविल्स टीम गुरुवार के फिरोजशाह कोटला मैदान प डेक्कन चार्जर्स के हराके लगातार तीसरी जीत दर्ज करे के प्रयास करी. डेयरडेविल्स अपना दू मुकाबला में चेन्नई सुपर किंग्स अउर मुम्बई इंडियंस के पटखनी देले बा.
चिन्नास्वामी स्टेडियम में मंगलवार के खेलल गइल इंडियन प्रीमियर लीग (आईपीएल) के लीग मुकाबला में मुम्बई इंडियंस टीम रॉयल चैलेंजर्स बैंगलोर के नौ विकेट से हरा दीहलस.
बॉलीवुड किंग मानल जाए वाला शाहरुख खान के आखिकार सौरव गांगुली याद अइलें. आईपीएल टीम कोलकाता नाइट राइडर्स (केकेआर) के सह-मालिक शाहरुख खान घरेलू मैदान ईडन गार्डन्स प डेक्कन चार्जर्स प मिलल जीत प बेहद खुशी जतवलें
इंडियन प्रीमियर लीग (आईपीएल) के चौथा सीजन में आपन पहिला मैच गंवावे के बाद कोलकाता नाइट राइडर्स के घरेलू मैदान प टूर्नामेंट में आपन पहिली जीत मिलल
जोहान बोथा (नाबाद 39) अउर राहुल द्रविड़ (38) के शानदार पारी के बदौलत राजस्थान रॉयल्स के टीम मंगलवार के सवाई मानसिंह स्टेडियम में खेल गइल इंडियन प्रीमियर लीग (आईपीएल) के चौथा सीजन के लीग मुकाबला में दिल्ली डेयरडेविल्स के छह विकेट से हरा दीहलस.
इंडियन प्रीमियर लीग (आईपीएल) के चऊथा सीजन में आज दूगो अइसन टीम आमने-सामने होई, जवन आपन पहिला मुकाबला हार चुकल बा.
तेज गेंदबाज श्रीकांत वाघ अउर अल्फांसो थामस के घातक गेंदबाजी के बाद सधल बल्लेबाजी के बदौलत नया बनल फ्रेंचाइजी पुणे वारियर्स आईपीएल-4 मुकाबला में किंग्स इलेवन पंजाब के 41 गेंद बाकी रहला प सातगो विकेट से रौंद के शाही शुरुआत कइलस. वाघ 16 रन देके तीन विकेट लीहलें जबकि थामस 27 रन दे के दूगो खिलाड़ियन के आउट कइलें


text:
का 'अधिकारवादी शब्द रउरा के चंउका देलस? खैर, राजनीतिक यथार्थ अपना जगह बा, बाकिर सनकी हिटलर के कम से कम एगो अनूठा गुण बा जवना के दुनिया भर में सबसे सफल कंपनियन के नेतृत्व अपनवले बा - अधिकारवादी नेतृत्व शैली - एगो गुण जवन ई सुनिश्चित करे में महत्वपूर्ण भूमिका निभावेला कि अइसन कंपनी सब दुनिया के अग्रणी व्यापारिक इकाइयन में गिनल जाली स! ई एहनाते काहेंकि नेतृत्व के लोकतांत्रिक शैली पढ़े अउर लागू करे में अद्भुत बिया, अइसन शैली तबहीं सफल हो सकेले जब जवना लोग के नेतृत्व कइल जा रहल होखे ऊ सबसेजादापरिपक्व, जिम्मेदार अउर महत्वाकांक्षी होखे. अउर भलही केहू कुछ भी सोच ले चाहे कल्पना कऽ ले, अइसन लोगन के काम खातिर खोजल लगभग असंभव बा!
अगर रउआ के लागत बा कि हम थ्योरी एक्स मैनेजमेंट के दिन के बात करत बानी - जवन तब औद्योगिकीकरण के शुरुआती दिन में निर्ममता से लागू कइल जात रहे जब कोयला के खदान मुख्य उद्योग रहे- तऽ रउआ लगभग ठीके सोच रहल बानी. फर्क सिर्फ अतना बा कि तकनीक के वजह से आज के निरंकुश नेतृत्व बहुत ज्ञानी लागेला! आज के दौर के सर्वश्रेष्ठ कंपनियन में भी कर्मचारियन के ईमानदारी पऽ भरोसा के ओतने कमी बा जेतना कोयला के खदान के जमाना में होत रहे. बाकिर, आज ऊ एकरा जुबानी तौर पऽ जाहिर ना करेले. एकरा बजाय, आज अइसन स्वचालित प्रक्रिया बा जवन कर्मचारी के पास ओकरा पसंद के मोताबिक काम करे के विकल्पे ना छोड़ेले. भलही कर्मचारी एकरा पसंद करस चाहे ना करस, स्वचालित सॉफ्टवेयर के जरिए ओकरा फोन कॉल भेजल जाले, ओकरा निर्धारित समयावधि के ब्रेक ही दीहल जाला, दफ्तर के समय के दौरान जीपीएस से पता लगावल जाला कि ऊ कवना जगह पऽ मौजूद बा, अउरो बहुत कुछ. चाहे निर्माण होखे चाहे सेवा, कर्मचारियन के अब कवनो महान कंपनी में विकल्प ना दीहल जाला. काहेंकि नेतृत्व ई समझ चुकल बा कि विकल्प देवे पऽ जादातर कर्मचारियन के उत्पादकता कम हो जाले. एहनाते आज तकनीक के इस्तेमाल उनकर उत्पादकता के बढ़ावे खातिर कइल जाला. बेदर्द तकनीकी के बढ़त प्रयोग के बल पऽ निर्बाध अधिकारवादी नेतृत्व कइल जा रहल बा. अउर सर्वाधिक सफल नेतृत्व एह शैली के बिना कवनो अपराध बोध के इस्तेमाल करेला, जादातर लोगन से सर्वश्रेष्ठ नतीजो हासिल करे खातिर (बाकिर बुद्धिमत्तापूर्वक ओह कुछेक परिपक्व सहकर्मियन के छोड़ दीहल जाला जे जुनून के साथे काम करेलन अउर जिनका काम खातिर आदेश देवे के जरूरत ना पड़ेले).
स्वर्गीय स्टीव जॉब्स, एप्पल के पूर्व सीईओ (जे आजो एप्पल के चेहरा बाड़े), नेतृत्व के एह शैली के नजीर रहन. एक बेर तत्कालीन शीर्ष प्रबंधन से शक्ति संघर्ष के बाद एप्पल से निकलल स्टीव (शीर्ष पदाधिकारी उनका 'नियंत्रण के जुनूनी मानत रहले) वापसी कइले, अउर आज ऊ एकर सबसे मजबूत उदाहरण बाड़े कि अपना कंपनी अउर कर्मचारियन के काम पऽ पूरा तरे नियंत्रण के जिद (चाहें तऽ रउआ एकरा पूर्णवादी नेतृत्व कह सकेनी) अउर नवाचार पऽ धेयान केंद्रित करे से कवना तरे काम आगे बढ़त रहेला, अउर हर क्षण ई स्वर अउर जादा मधुर होत जाला. 1997 के आखिर में एगो समय रहे, जब जॉब्स के एप्पल के अंतरिम सीईओ के पद संभलले एक साल ही बीतल रहे (ऊ 1996 के आखिर में एप्पल वापस आइल रहले) तब केहू माइकल डेल से एगो कांफ्रेस में पूछले रहे कि अगर ऊ जॉब्स के जगह होत तऽ का करऽते. डेल के जवाब रहे, 'हम एप्पल के बंद कऽ देती अउर शेयरधारकन के उनकर पइसा वापस कऽ देती. तब एप्पल के कीमत महज 3.1 बिलियन डॉलर रहे जबकि डेल के कीमत 28.1 बिलियन डॉलर रहे. 14 साल बाद, 28.9 बिलियन डॉलर (26 अप्रैल, 2012 तक) के एम-कैप के साथे डेल लगभग ओहीं अटकल पड़ल बा जबकि एप्पल के एम-कैप 18,248.39 फीसदी बढ़ के 568.8 बिलियन (26 अप्रैल 2012 तक) के छू गइल बा अउर ऊ आज विश्व में सबसे कीमती कंपनी बिया! (दूसर नंबर के सबसे कीमती कंपनी एक्सॉन मोबिल 409.34 बिलियन डॉलर के एम-कैप के साथे मीलो पाछे बिया.)
जॉब्स निरंकुश नेतृत्व शैली के उपयोग कइले - अपना इच्छानुसार लोगन के नोकरी से निकालल अउर जोर डालल - एहनाते कि ई सुनिश्चित कर्मचारी अइसन उत्पादन बनावे जवन हमेशा बदलत रहे वाली डिजिटल दुनिया में उपभोक्तन के लोभावत रहें. ई तरकीब अब तक कारगर साबित भइल बिया. अमेरिकी लेखक एंड्र्यू कीन आपन बेस्टसेलर किताब द कल्ट ऑफ द एमैच्योर में लिखेलन, 'एप्पल में रत्ती भर भी लोकतंत्र नइखे... एही से ई ऊपर से नीचे के ओर चले वाला परंपरागत कॉरपोरेट मूल्य, तीव्र पदानुक्रम आधारित संगठन अउर केंद्रीयकृत नियंत्रण के आदर्श मिसाल बन गइल बिया. ई स्टीव के कंपनी हऽ - उनकरे रफ्तार पऽ उनका दृष्टिकोण के पीछा करत अउर ओकरा टीम के साथे ओकरा खातिर उत्पाद बनावत. स्टीव जॉब्स के अधिकारवादी नेतृत्व के बिना एप्पल सिलिकॉन वैली के एगो अउर उपक्रम भर रह जाइत... प्लानमैन मीडिया के एगो पब्लिकेशन डिस्कवर द डायमंड इन यू से बात करत कोलाराडो के इंटरप्राइजेज मैनेजमेंट एसोसिएट्स के सीईओ अउर तकनीकी विशेषज्ञ रिक स्टर्म कहत बाड़े, 'स्टीव जॉब्स अधिकारवादी नेतृत्व के ऊ बेहतरीन उदाहरण बाड़े, जे आपन कंपनी पऽ हावी रहल अउर कर्मचारियन के बेजोड़ नजरिया के साथे सही दिशा देलस. ऊ मानत रहले कि एगो नजरिया के साथे एगो आदमी एप्पल के एगो जानल-मानल ब्रांड अउर कंपनी बना सकेला. अउर हम देखऽतानी कि उनकर ई विश्वास सही साबित भइल.
जॉब्स के अलावा दोसरो किंवदंती बा. मंदी के बाद, फोर्ड पहिला अइसन अमेरिकी ऑटो कंपनी बनल जवन कवनो राहत पैकेज के बिना मुनाफा में आ गइल, ऊ वित्तीय बरिस 2009 में 2.72 बिलियन डॉलर के मुनाफा कमइलस- ओही साल जी.एम. अउर क्राइसलर चैप्टर 11 के तहत दीवालिया घोषित करे के अर्जी देलस! उबरे के कारण ई रहे कि 2006 में फोर्ड हेनरी फोर्ड के बाद सबसे बड़ अधिकारवादी सीईओ एलन मुलाली के नौकरी पऽ रखले रहले. मुलाली के साढ़े पांच बरिस लंबा कार्यकाल में फोर्ड के एम-कैप 213.06 फीसदी बढ़ के 44.58 बिलियन डॉलर (26 अप्रैल 2012 तक) तक पहुंच गइल, जे शेयरधारकन के एह 66 बरिस के अधिकारवादी बॉस के प्यार करे के ढेर कारण मुहैया करा देलस. एहिजा तक कि आजुओ एक्सॉन मोबिल के तानाशाही सीईओ रेस्क टिलरसन आपन तेल कंपनी के ओइसहीं चला रहल बाड़े, जइसे बरिसन तक जॉन डी. रॉकफेलर अउर ली रेमंड चलवले रहले- जेकरा में निर्णय लेवे के अधिकार पऽ संपूर्ण नियंत्रण होत रहे. उनकर कार्यकाल में चार बरिस तक (2007 से 2011 तक) तेल के दाम में लगातार उतार-चढ़ाव भइल बाकिर एक्सॉन कुल 142.61 बिलियन डॉलर के कुल मुनाफा कमइलस. आजु, एप्पल के बाद एक्सॉन दुनिया के सबसे कीमती कंपनी बिया, जेकर एम-कैप 409.34 बिलियन डॉलर बा (26 अप्रैल 2012 तक).
शोध अधिकारवादी नेतृत्व के समर्थन करेऽला, संकट के समइयो में. 2006 के हार्वर्ड बिजनेस केस, जेकर शीर्षक 'हार्लेज लीडरशिप यू-टर्न बा, ई साबित करऽता कि रिच टीयरलिंक (हार्ले-डेविडसन के पूर्व सीईओ) के नेतृत्व में कंपनी बर्बादी के कगार से कइसे वापसी कइलस. एकरा में कहल गइल बा, 'जब एगो कंपनी जबरदस्त दबाव में होखे- अतना कि एगो गलत कदम के मतलब ओकर तबाही होखे- तऽ शायद अधिकारवादी नेतृत्व बहुते जरूरी हो जाला. एगो दूसर पत्र, जेकर शीर्षक 'इज सर्वेंट लीडरशिप पार्ट ऑफ योर वल्र्डव्यू? हऽ, जे यूनिवर्सिटी अउर ल्यूजियाना के डॉ. जे. हॉवर्ड बेकर लिखले बाड़े, ऊ कहत बाड़े, 'कवनो चीज के रोके, तबाह करे चाहे ओकरा पऽ विजय खातिर नेतृत्व के अधिकारवादी, अधिकृत अउर नियंत्रक मॉडल बहुत प्रभावी हो सकेला... ऊ जी.ई. के अधिकारवादी पूर्व चेयरमैन अउर सीईओ जैक वेल्श, जे सर्वकालिक सर्वाधिक सफल सीईओ रहले अउर जेकर 13 बरिस के लंबा कार्यकाल में जी.ई. के बाजार मूल्य 2,828.5 फीसदी बढ़ के 410 बिलियन डॉलर के छू गइल, के प्रशंसा करेऽलन. (ई कुछ अइसन रहे जेकरा हासिल करे में उनकर उत्तराधिकारी जेफ इमेल्ट, जे लोकतांत्रिक-सहभागिताधर्मी नेतृत्व शैली के कायल रहले, विफल रहले. आजु जी.ई. के मूल्य 205.80 बिलियन डॉलर बा - जेकरा में महज छह बरिस में 50 फीसदी के गिरावट आइल बा.)
एहिजा दीहल गइल स्वेच्छाचारी सीईओ के हमरा चुनाव में, दोसर सीईओ जइसन, दू गो गुण बा जेकरा नजरंदाज नइखे कइल जा सकऽत- निडर दृष्टिकोण अउर पूर्ण नियंत्रण के अविश्वनीय आत्मरतिक जरूरत. ई स्वेच्छाचारिता एह खातिर काम करेऽला काहेंकि अनुभव एह जानल-मानल सीईओ के सिखइले बा कि आमतौर पऽ जादातर मनुष्य पहिला संभावित अवसर मिलते बेईमानी अउर कामचोरी करेऽलन. बेशक, परिपक्व अउर जुनून से प्रेरित कर्मचारियन के अपवाद हमेशा रही- जे कामचोरी ना करिहें अउर जिनका उत्पादक बनावे खातिर डरावे के जरूरत ना पड़ी. बाकिर ई अपवादे रही. एक बेर जब रउआ एह बात पऽ सही मायना में यकीन कइल शुरू कऽ देनी कि कवनो कंपनी तबे फायदा में रह सकऽतिया, जब ऊ आपना कर्मचारियन के साथे निर्दयी बने, तऽ ओही क्षण रउआ दुनिया के सबसे बढिय़ा नेतृत्व में शुमार करे लायक बन जाइला.
भारत के सार्वजनिक क्षेत्र वाला उपक्रमन के दयनीत स्थिति पऽ नजर डालीं अउर रउआ समझ जाइब कि आजु 'शीर्ष पऽ अधिकारवादी के जरूरत अतना तेजी से काहें महसूस कइल जा रहल बा. एह साल मार्च में सदन में पेश कइल गइल एगो रिपोर्ट के मोताबिक, घाटा में चल रहल सार्वजनिक उपक्रम वित्तीय बरिस 2011 में 34 फीसदी साल-दर-साल के घाटा झेलले बा. सरकार के 21,693 करोड़ रुपया के भारी नोकसान भइल (शर्मनाक बा कि ई नोकसान शिक्षा के क्षेत्र में आवंटित राशि के 41.7 फीसदी अउर केंद्रीय बजट 2010-11 में स्वास्थ्य के क्षेत्र में आवंटित राशि के 81.1 फीसदी के बराबर बा). बरसो तक देश में घाटा में चल रहल सार्वजनिक उपक्रमनो के कमान 'लोकतांत्रिक आईएएस अधिकारियन के सउंपला के बाद हम एयर इंडिया (एनएसीआईएल), एमटीएनएल, बीएसएनल, फर्टिलाइजर कॉरपोरेशन ऑफ इंडिया, हिंदुस्तान केबल्स अउर अइसने कइगो दूसर कंपनियन के अधिकारवादी नेतृत्व के हाथ में काहें ना सउंपल गइल ताकि ऊ एकर कायाकल्प में मदद कऽ सकस जा? सांच में, भारतीय नीति निर्माता अउर सार्वजनिक उपक्रमनो के नेतन के व्यापार के दुनिया के सफल 'अधिकारवादी नेतृत्व के किताब से एक या दूगो सबक सीखहीं के चाहीं. हंऽ, हम ई चाहऽतानी कि आपन चोटी पऽ हर कंपनी के पासे अइसन परिपक्व व्यक्ति होखे जेकर साथे सीईओ के अधिकारवादी शैली अपनावे के जरूरत ना पड़े. बाकिर, वास्तविक जीवन के अनुभव कहऽता कि सफल नेतृत्व के असली उदाहरण एकर ठीक उल्टा बा!


text:
देश के शेयर बाजार सप्ताह के पहिले कारोबारी दिने सोमवार के बढ़त के साथे बंद भइल. प्रमुख सूचकांक सेंसेक्स 131.47 अंकन के बढ़त के साथे 17318.81 पऽ जबकि निफ्टी 39.15 अंकन के बढ़त के साथे 5248.15 पऽ बंद भइल.
एशियाई बाजार में मजबूत रूख के बीच संस्थागत अउर खुदरा निवेशकन के लिवाली से बंबई शेयर बाजार के सेंसेक्स आजु शुरूआती कारोबार में करीब 105 अंक के बढ़त के साथे खुलल.
देश के शेयर बाजारन में सप्ताह के चौथा कारोबारी दिने गुरुवार के शुरुआती कारोबार में गिरावट रहल.
देश के शेयर बाजारन में मंगलवार के उछाल दर्ज कइल गइल. प्रमुख सूचकांक सेंसेक्स 110.61 अंक के तेजी के साथे 17,207.29 पऽ अउर निफ्टी 22.05 अंक के तेजी के साथे 5,222.65 पऽ बंद भइल.
देश के शेयर बाजारन में सोमवार के भारी गिरावट दर्ज भइल. प्रमुख सूचकांक सेंसेक्स 277.16 अंक के गिरावट के साथे 17,096.68 पऽ अउर निफ्टी 90.25 अंक के गिरावट के साथे 5,200.60 पऽ बंद भइल.
देश के शेयर बाजारन में सप्ताह के पहिला कारोबारी दिने सोमवार के शुरुआती कारोबार में तेजी देखल गइल. प्रमुख सूचकांक सेंसेक्स 26.08 अंक के गिरावट के साथे 17347.76 पऽ जबकि निफ्टी 13.45 अंक के गिरावट के साथे 5277.40 पऽ खुलल.
देश के शेयर बाजार सप्ताह के अंतिम दिने शुक्रवार के गिरावट के साथे बंद भइल. प्रमुख सूचकांक सेंसेक्स 129.87 अंक के गिरावट के साथे 17273.84 पऽ अउरी निफ्टी 41.55 अंक के गिरावट के साथे 5290.85 पऽ बंद भइल.
आईसीआईसीआई बैंक अउर पंजाब नेशनल बैंक सहित कई बैंक गुरुवार के ऋण अउर जमा प ब्याज दर में कटौती के घोषणा कइले.
देश के शेयर बाजार में गुरुवार के तेजी रहल. प्रमुख सूचकांक सेंसेक्स 111.32 अंक के बढ़त के साथ 17,503.71 अउर निफ्टी 32.40 अंक के बढ़त के साथे 5,332.40 प बंद भइल.
देश के शेयर बाजारन में गुरुवार के शुरुआती कारोबार में मिललजुलल रुख रहल . प्रमुख सूचकांक सेंसेक्स 40.50 अंक के बढ़त के साथे 17432.89 प जबकि निफ्टी 20.65 अंक के बढ़त के साथे 5320.65 प खुलल.
मुद्रास्फीति में नरमी अउर दोसर एशियाई बाजारन में तेजी के रुख के बीचे निधि अउर छोट निवेशकन के लिवाली से बांबे स्टॉक एक्सचेंज के सेंसेक्स 198 अंक मजबूती के साथे खुलल. तीस शेयरन वाला सेंसेक्स 198.14 अंक मजबूत होके 16,387.50 अंक पऽ खुलल. पिछिला दू सत्र में एकरा में करीब 152 अंक के बढ़त दर्ज कइल गइल रहे.
स्थानीय शेयर बाजारन में तेजी के रुख के बीच बिदेसी फंड के लिवाली से डॉलर के मोकाबले रुपया 32 पइसा मजबूत होके 51.05 प्रति डॉलर पऽ खुलल.
इंडियन छपले बा भोजपुरी के 20 गो कहानी. एकरा में रउरा पढी जानल मानल कहानीकार शिवपूजन सहाय, गिरिजाशंकर राय, रमाशंकर श्रीवास्तव, भगवती प्रसाद द्विवेदी, अशोक द्विवेदी, डॉ. आशारानी लाल अउर डॉ. विवेकी राय के अलावा कइगो लेखकन के कहानी. पढ़े खातिर कहानी के क्लिक करीं.
बेहतरीन सर्च इंजन कंपनी गूगल दुनिया के कुछ नामचीन कंपनियन में शुमार बिया. एही कारण से हर प्रोफेशनल के ई चाहत होला कि ऊ एह कंपनी में नौकरी क सकस.
पिछला कुछ हफ्ता में प्याज आ सब्जी के आसमान छूवत कीमत ना खाली हमनी के अर्थव्यवस्था प दबाव डललस बलुक सरकार के पेशानी प बल ला दीहलस.


text:
भारत में इस्लामी शिक्षा के संस्थान सब में गैर-मुस्लिम छात्रन के बढ़त दिलचस्पी उमेद के एगो नया किरण जगवले बा. देशभर के मदरसा में हिंदू छात्रन के तादाद लगातार बढ़त बा जवन एह बात के सबूत बा कि मदरसा में तालीम एगो नया सोच के साथे आगे बढ़त बा. सैयद खुर्रम रजा के रिपोर्ट...
जब हम लइका रहनीं, अखबार में हमरा एगो पसंदीदा कॉलम होत रहे, जवना के 'रिप्लेज बिलीव इट ऑर नॉटट कहल जात रहल. ओह में हैरान क देवे वाली विचित्र घटना अउर वाक्यन के जिकिर होत रहल.
पटना सिटी के मंगल तालाब स्थित मदरसा इमादुल उलुम खानकाहे इमादिया के स्टूडेंट अंजली फौकानिया के इम्तेहान में 805 नंबर के साथे गैर-मुस्लिम स्टूडेंट्स में अव्वल रहलीं. राजन प्रकाश के रिपोर्ट...
मध्य बिहार के चरचा देश-दुनिया में नरसंहार के प्रदेश के तरह होत रहे. वर्चस्व के एह लड़ाई के एक सिरा से नेतृत्व करे वाला रणवीर सेना के कमांडर ब्रह्मेश्वर सिंह मुखिया नौ साल बाद जेल से बाहर अइलें त आशंका जतावल जाए लागल कि कहीं बिहार फेर से नरसंहार के दौर में त ना लौट जाई. बाकिर ई आशंका फेलहाल निराधार बुझात बा. बिहार से लौटके राजन प्रकाश के रिपोर्ट....
पिछला अंक पढऩी. सेक्स विशेषांक के सब कहानी बेहद रोचक रहे. प्रकृति राज अउर विमलेंदु सिंह के कहानी 'मंडी बेजार, बजार गुलजार देह व्यापार के धंधा में शामिल तमाम औरतन के हकीकत बयां करत बिया.
भारत में बिआह के रंगढंग बदल गइल बा. पिछला कुछ दिन से ई खाली विशिष्ट अउर भव्य बनत जा रहल बा. एह तरह के बियाह समारोह से बड़ संख्या में छोट व्यवसाय पनप रहल बा.
एगो लोकप्रिय चुटकुला बा-अगर रउआ चार बेर अपना के क्लोनिंग करब त ओकरा में से एगो चीनी निकली! एकरा से ई पता चलता कि चीन के लेके दुनिया के का राय बनल बिया- सबसे जादा आबादी वाला अउर एगो नकलची देश.
मिल्टन फ्रीडमैन कई कहनाम आजो सार्थक बा कि 'कवनो अउर चीज ओतना नोकसान ना पहुंचावेले जतना कि अच्छा इरादा'. कवनो प्रधानमंत्री अच्छा इरादा के बिना शपथ ना लेलन.
कई साल के उठापटक के बाद जुलाई 1998 में अंतरराष्ट्रीय अपराध अदालत (आईसीसी) के गठन के आधार तइयार भइल. 120 गो देश रोम अधिनियम के स्वीकार कइले जबकि सात गो देश एहमें अमेरिका, चीन अउर इजरायल के शामिल कइला के वजह से एकरा खिलाफ वोट डलले रहन.
जब दूनों देश अपना-अपना एगो शहर के विकास के नमूना बनावल शुरू कइलन, त एगो के उद्देश्य जहवां अपना शहर के औद्योगिक आ विनिर्माण हब बनावे के रहे त दोसरा के उद्देश्य अपना शहर के एकलौता अउर सबसे बड़ आईटी हब बनावे के रहे. संयोग से ई दूनों शहर देश के दक्षिण में स्थित बा.
मानल जात रहे कि ददुआ के खात्मा के बाद बुंदेलखंड के धरती से डाकुअन के आतंक से खात्मा हो जाई बाकिर ददुआ के बाद आज रागिया पटेल आतंक के पर्याय बनल बा. सूबा के अगिला विधानसभा चुनाव में कतना कारगर होई ओकर फरमान?
भाषा विज्ञान के अनुसार भोजपुरी मूल भाषा हवें, जबकि हिंदी अर्जित भाषा हवें, अगर हिंदी से भोजपुरी के शब्द हटा दीहल जाव, त हिंदी के शब्दकोश समृद्ध ना रह जाई, बता रहल बाड़े डॉ. जितेंद्र वर्मा...
हम ओह जगह के याद नइखी क पावत. हो सकत बा कि ई पच्छिमी घाट के जंगल से गुजरत हाईवे होखे, एगो भूअर धारी लहरात रहे अउर घुमावदार मोड़ के लगे बनल शंकु प घास के पत्ता जइसन हरिअर काई जमल रहे जवन बादलन के साथे-साथे चलत रहे.
जवन मदरसा के कबो आतंक के नर्सरी आ दकियानूसी लोग के अड्डा बतावल जात रहे, आजु ओह में गैर-मुस्लिम लइकन के बढ़त तादाद सब आरोपन के बेबुनियाद साबित करत बा. मदरसा के तालीम से जुड़ल मुद्दा प बिहार मदरसा बोर्ड के अध्यक्ष एजाज अहमद से राजन प्रकाश के बातचीत....


text:
जानल-मानल आलोचक, लेखक आचार्य हजारी प्रसाद द्विवेदी संस्कृत पंडितन के लमहर परंपरा के सबसे बड़ उत्तराधिकारी रहले- खास कऽ के ज्योतिष आ गणित खातिर. उनका गुरुदेव रवींद्रनाथ ठाकुरो के साथ मिलल. द्विवेदी जी अउर सुविख्यात पत्रकार पं. बनारसीदास चतुर्वेदी के आपसे में खूब दोस्ती रहे. कोलकाता से छपेवाला विशाल भारत हिंदी मासिक के संपादक रहल पंडित जी के हिंदी पत्रकारिता में साक्षात्कार विधा के परिमार्जित करे के श्रेय दीहल जाला. पंडित जी के लिखल गइल एह चिट्ठी में आचार्य द्विवेदी के जिनगी से जुड़ल जानकारी के साथे साहित्य के उनकर रुचि-अरुचि आ कई विषय पऽ उनकर बेबाक मत के जानकारियो मिलेला.
श्रद्घेय पंडित जी, 7 मई, 1936
प्रणाम!
कृपा-पत्र मिलल. एह हफ्ता शायद हमार आवल ना हो सकी, काहेंकि लइका के थोड़ा-सा एंफ्लुएंजा जइसन हो गइल बा. हमरा ई सुन के बड़ा खुशी भइल कि अज्ञेय जी आ गइल बाड़े. हम जइसे होई, समय निकाल के उनकर दर्शन करे आइब, बाकिर ऊ कब तक ठहरिहें? राउर मकान मालिक महोदय कृपा कइले कि हमरा खातिर ठहरे के प्रबंध कऽ देले, एकरा खातिर हम उनकर आभारी बानी. अबहीं हमरा खातिर कवनो कमरा खाली रखे के जरुरत नइखे. जब हम आइब तऽ ओकरा दू दिन पहिले रउरा के चिट्ठी लिखब. ओही समय प्रबंध कऽ लीहल आछा होई. श्री हरि बाबू के बारे में लिख के हम भेजले बानी. आशा बा मिल गइल होई. रउआ ओकरा सुधार लेब. हम इहे सोच के लिखले बानी कि रउआ ओकरा सुधारब. स्केच हमरा से ना लिखल जाला. फोटो एह चिट्ठी के साथे भेज रहल बानी. एकरा में से जे पसंद आई, छाप देब. रथी बाबू कहले बाड़े कि ऊ लोग अगर निगेटिव पऽ से एनलार्ज कऽ के छपिहऽ तऽ फोटो ढेर सुंदर उतरी. एही खातिर निगेटिवो भेज रहल बानी. (दोसरा कार्ड पऽ) एक बात अउर, रथी बाबू के कहला पऽ एगो फ्रेंच नौजवान ई फोटो लेले रहे. एह संबंध में उनकर सामान्य कुछ खर्चो भइल बा. रथी बाबू से पूछला पऽ ऊ कहले कि हम पूछ के उनका दे देब बाकिर हम समझऽतानी कि ओह खर्च के हमनी के दे देब जा तऽ नीमन होई. केतना खर्च भइल बा, ई तऽ ऊ अबहीं बतइले नइखन. श्री चंद्रगुप्त जी एह महीना के सरस्वती में शांति निकेतन के अनुभव नाम से एगो सुंदर लेख लिखले बाड़े. हमनी के सौभाग्य बा कि उनका आपन अनुभव के ऊ अंश भूल गइल बा, जेकरा में हमनी के असावधानी से एक वक्त उनका जल-पान ना मिले के चलते कष्ट भइल रहे. हम अबहीं तक शर्मिंदा बानी. जैनेंद्र जी का कलकत्ते में बाड़े? उनका अउर सुदर्शनो जी के जुलाई में व्याख्यान खातिर बोलावे के चाहीं. नाटकन के बारे में केकरा बोलावल जाव? एह छुट्टियन में लोगन के निमंत्रित कइल नीमन होइत. रउआ आपन तइयारी राखऽब (पत्रकार कला) अगस्त में रउआ के बोले के पड़ी. एहिजा सब कुशल बा. गुरुदेव काल्ह कलकत्ता खातिर रवाना हो गइले. एडवर्ड कारपेंटर रउआ कुछ दिन अउर रख सकऽतानी.
राउर
हजारी प्रसाद


text:
समस्तीपुर में एगो वकील के कथित तौर पऽ गलत मुकदमा में फंसावे अउर ओकर गिरफ्तारी के विरोध में बिहार के वकील दू मई के न्यायालय के कार्य के एक दिन खातिर बहिष्कार करिहें. बिहार राज्य बार काउंसिल के सचिव अशोक कुमार बतवलन कि काउंसिल के बैठक में ई तय कइल गइल बा कि जब तक समस्तीपुर के जिलाधिकारी अउर उप विकास आयुक्त के उहां से बदली ना कइल जाई , तब तक समस्तीपुर के वकील न्यायिक कार्य के बहिष्कार करिहें.
काउंसिल पूरा मामिलर के जांच सेवानिवृत्त न्यायाधीश से करावे के मांग कइले आ कहले कि अगिला दू मई के सभे वकील न्यायिक कार्य के बहिष्कार करिहें.
आरोप बा कि समस्तीपुर के वकील अनिल कुमार सिंह पऽ 19 अप्रैल के एगो महिला से पैसा लीहला के जिला प्रशासन रिश्वत के पइसा बताके गिरफ्तार कइ लेइले रहे. , जबकि दूसरा दिने उनके रिहा कइ दीहल गइल रहे.


text:
बिहार में पश्चिम चम्पारण जिला के बलथर में एगो घर से पुलिस रविवार रात 105 किलो चरस बरामद कइले बिया. एह मामिला में एगो आदमी अउरी ओकर दूगो बेटन के गिरफ्तार कइल गइल बा. बरामद चरस के कीमत अंतर्राष्ट्रीय बाजार में करीब 10 करोड़ रुपया होखे के अनुमान बा.
पुलिस अधीक्षक सुनील नायक सोमवार के बतवलन कि गुप्त सूचना पऽ सरकिया टोला निवासी सूबेदार गद्दी के घरे छापा मारल गइल , जहवां से करीब 105 किलो चरस बरामद भइल बा. एह मामिला में सूबेदार अउरी उनकर दू बेटन, मुश्ताक अउर मुमताज के गिरफ्तार कइल गइल बा.
नायक के मोताबिक बरामद चरस के कीमत अंतर्राष्ट्रीय बाजार में करीब 10 करोड़ रुपया बा.


text:
शहर
शहर एगो अईसन जगह ह जहाँ कई प्रकार के सुविधा उपलब्ध रहेला, जहाँ यातायात के साधन के साथ साथ बाजार, सिनेमा हॉल, अस्पताल, कॉलेज, बैंक आदी सब कुछ के सुविधा उपलब्ध रहेला। इहे कारण बा कि गाँव के अपेक्षा शहर में ज्यादा लोग रहेला। ज्यादा लोगन के रहे खातिर ऊँच ऊँच भवन, घुमे फिरे खातिर सुन्दर बगैचा आदी रहेला। दिल्ली, मुम्बई, कोलकाता, चेन्नई आदी भारत के महान शहर ह। पटना, लखनऊ, अहमदाबाद आदी अन्य शहर ह।
ई लेख आपन प्रारम्भिक अवस्था में बा, यानि कि एगो आधार बा। रउवा ई के बढ़ा के विकिपीडिया के मदद कर सकत बानी।


text:
बिहार भोजपुरी अकादमी के द्वारा चलावल जा रहल “भोजपुरी जन-जागरण अभियान” के लोकप्रियता से प्रभावित होकर के मॉरिशस के वरिष्ठ और प्रसिद्द साहित्यकार डॉ. सरिता बुद्धू, पटना स्थित बिहार भोजपुरी अकादमी के कार्यालय में आज दिनांक २२ जनवरी २०११ के … पढ़त रहीं →
- पाण्डेय हरिराम प्रधान मंत्री अपना मंत्रिमण्डल के विस्तार करत पिछला दिने कहले कि ई मामूली विस्तार रहे आ बजट सत्र का बाद अउरी विस्तार कइल जाई. प्रधान मंत्री जी के ई कहना बहुते गलत नइखे काहे कि एह विस्तार … पढ़त रहीं →
१६ जनवरी के सिवान के पत्रकार भवन में भोजपुरी अकादमी के प्रादेशिक भोजपुरी कवि सम्मलेन के शानदार आयोजन भइल. ” भोजपुरी में हर तरह के अभिव्यक्ति के क्षमता बा. एकर लेखक बिना कवनो सहायता आ संरक्षण के स्तरीय साहित्य के … पढ़त रहीं →
भोजपुरी अकादमी बेतिया में सेमिनार कइलसि बिहार के भोजपुरी अकादमी के दिन बहुरे लागल बा. अकादमी के अध्यक्ष प्रो. रविकांत दुबे आ वरीय सदस्य डॉ.गुरुचरण सिंह (अखिल भारतीय भोजपुरी साहित्य सम्मलेन पटना के महामंत्री) के देखरेख में भोजपुरी अकादमी द्वारा … पढ़त रहीं →
- वैभव नाथ शर्मा ‘तमसो मा ज्योतिर्गमय’ मकर संक्रान्ति हिन्दू धर्म के एगो प्रमुख पर्व ह. पूस महीना में जब सूरज मकर राशि में जालें त ओकरा के मकर संक्रांति कहल जाला आ ओहि दिने पर्व मनावल जाला. अकसरहां ई … पढ़त रहीं →
- दयानंद पांडेय स्वर्गीय बालेश्वर: स्मृति-शेष : सुधि बिसरवले बा हमार पिया निरमोहिया बनि के : अवधी का धरती पर भोजपुरी में झंडा गाड़ गइल ई लोक गायक : जइसे जाड़ा चुभत बा देह में वइसहीं मन में चुभत बा … पढ़त रहीं →
– जयंती पांडेय जब दुनिया भर में तरक्की के बयार बह रहल बा त बाबा लस्टमानंद के गाँव कइसे अछूता रहि जाई. ओह गाँव के जे सड़क पहिले ईंटा के रहल ह, ना त अलकतरा टूटल टाटल, अब उहाँ सीमिंट … पढ़त रहीं →
पिछला दिने दिल्ली में आयोजित एगो कार्यक्रम में मारीशस के पूर्व स्वास्थ्य मंत्री जगदीश गोबरधन कहलें कि मारीशस में भोजपुरी के सरकारी मान्यता मिल गइल बा आ अब उनकर कोशिश रही कि भारतो में अइसन हो जाव. कहलन कि मातृभाषा … पढ़त रहीं →
भोजपुरी गायक आ सिने स्टार मनोज तिवारी के कहना बा कि ” अब यदि भोजपुरी के संविधान के आठवीं अनुसूची में शामिल कईला में देरी भइल त एकर लडाई तेज होई. 20 करोड़ लोग भोजपुरी भाषा बोलेला, लेकिन सरकार लगातार … पढ़त रहीं →
- पाण्डेय हरिराम बियफे का भोरे सन्मार्ग कार्यालय में एगो बुजुर्ग आचार्य के फोन आइल. ऊ बुध का दिने दिल्ली में राजग के महारैली का बारे में आपन राय बतावत रहलें. ओह रैली में आडवाणी जी (जी हँ, उहे लालकृष्ण … पढ़त रहीं →


text:
(दयानंद पाण्डेय के लिखल आ प्रकाशित हिन्दी उपन्यास के भोजपुरी अनुवाद) सातवाँ कड़ी में रउरा पढ़ले रहीं कि पत्रकार के नाराजगी का बादो लोक कवि के सम्मान मिलल आ सम्मानित होखला का बाद ऊ अपना गाँवे चहुँपलन. चेयरमैनो साहब उनुका … पढ़त रहीं →
(दयानंद पाण्डेय के लिखल आ प्रकाशित हिन्दी उपन्यास के भोजपुरी अनुवाद) छठवाँ कड़ी में रउरा लोक कवि के सम्मान खातिर तिकड़म भिड़ावत पत्रकार का बारे में पढ़ले रहीं जे ओकरा बदले में अपना खातिर लोककवि से उनुका ग्रुप के एगो … पढ़त रहीं →
(दयानंद पाण्डेय के लिखल आ प्रकाशित हिन्दी उपन्यास के भोजपुरी अनुवाद) पँचवा कड़ी में रउरा पढ़ले रहीं कि लोक कवि के तरह अपना ग्रुप का लड़िकियन का साथे बेवहार करत रहले. पतन का राह पर गँवे गँवे छिछिलात बिछिलात गिरल … पढ़त रहीं →
(दयानंद पाण्डेय के लिखल आ प्रकाशित हिन्दी उपन्यास के भोजपुरी अनुवाद) दुसरका कड़ी से आगे….. बाजार में लोककवि के कैसेटन के बहार रहे आ उनुकर म्यूजिकल पार्टी चारो ओर छवले रहे. उनुकर नाम बिकाव. गरज ई कि ऊ “मार्केट” में … पढ़त रहीं →


text:
महुआ टीवी पर लगातार तीन बेर से हिट शो “भौजी नम्बर वन” में बतौर एंकर प्रियेश सिन्हा निकहा लोकप्रियता बटोरला का बाद अब महुआ टीवी पर एगो नया रियलिटी शो “शुभ गृह लक्ष्मी”. ले आवत बाड़न. एकर प्रसारण एही महीना से सोमार से शुक ले रात 9 बजे से कइल जाई.
“भौजी नंबर वन” के लहुरा देवर प्रियेश सिन्हा कहेले कि दर्शकन के प्यार आ आशीर्वादे बा जे उनुका के हमेशा कुछ नीमन करे खातिर उकसावत रहेला आ एही चलते फेर एगो नया रियलिटी शो ले के आवत बाड़. उमेद जतवले कि दर्शक एहू शो के पसन्द करीहें आ हमेशा का तरह उनुका के आपन नेह छोह देत रहीहें.
एह बीच इहो बतावल जरूरी बा कि प्रियेश सिन्हा के बतौर हीरो दू गो भोजपुरी फिलिम “मेहरारू चाही मिल्की व्हाईट” आ “प्यार भईल परदेशी से” जल्दिये प्रदर्शित होखे वाली बाड़ी सँ.
(अपना न्यूज के रपट से)


text:
by admin
भोजपुरी मेगा स्टार आ लोकप्रिय गायक मनोज तिवारी अब एगो नया संगीतमय रियलटी शो ‘भारत की शान’ के एंकरिंग करीहें. म्यूजिकल शो के सशक्त पहचान बन चुकल गजेन्द्र सिंह क कंपनी साई बाबा टेलीफिल्म्स एकर निर्माण करत बिया. शो के प्रसारण दूरदर्शन पर 23 अप्रैल से हर सोमार आ मंगल क रात साढ़े नौ बजे से होखल करी.
देश के कोना-कोना से आइल संगीत प्रतिभा के हौसला अफजाई मनोज तिवारी करीहन त गायिका उषा उलुण आ इस्माइल दरबार ओह लोग के मूल्यांकन करीहें. एह शो में महानगर आ गै़र महानगरीय प्रतिभा का बीचे मुकाबला होखी.
गौरतलब बा कि मनोज तिवारी के एंकरिंग वाला भोजपुरी शो ‘सुरों का महासंग्राम’ महुआ टीवी पर धमाल मचवले बा. एहसे पहिले मनोज तिवारी संचालित ‘चक दे बच्चे’, ‘फोक जलवा’, ‘सुर संग्राम’, ‘नहले पे दहला’, ‘चक दे बच्चे शहर दी कुड़ियां’, ‘गली दे मुंडे’ जइसन शो लोकप्रिय रहल बाड़ी सँ. ‘फोक जलवा’ से संगीतमय शो क शुरुआत के श्रेयो मनोजे तिवारी क जाला. उनुके बदौलत ‘सुरों का महासंग्राम’ के जबरदस्त टी.आर.पी. मिलत बा. एकरा टीआरपी से हिंदी के बड़हनो चैनलन के शिकस्त मिलला से साफ हो जात बा कि भोजपुरिया दर्शक मनोज तिवारी के कुशल सचालपन पर फिदा बाड़े.
(शशिकांत सिहं के रपट)
Categories: कलाकार, गीत संगीत, टीवी शो |
2 Comments »
by admin
गोलघर, पटना के मूल निवासी आ बहुमुखी प्रतिभा वाला नृत्य निर्देशक रिकी जैक्सन एगो संघर्ष का बाद अब हिंदी अउर भोजपुरी दुनु सिनेमन में निकहा व्यस्त हो गइल बाड़े. हिंदी सिनेमा के लगभग सगरी कोरियोग्राफरन के सहायक रह चुकल रिकी जैक्सन रियलिटी शो के नृत्य के बड़का मंच मानेले. उनुकर कहना बा कि -” फिलिमन आ स्टेजो शो में एगो सीमित दायरा में नृत्य पेश कइल जाला बाकिर रियलिटी शो में कई प्रतिभागियन से प्रतिस्पर्धा होला आ सभे दोसरा से बढ़िया परफार्म करे के कोशिश करेला”. रिक्की खुद पिछला साल “आई०पी०एल० शो”, डी० डी० वन के रियलिटी शो “नच ले”, “स्मार्ट वैलुएशन कंपनी”, “निशा कोठारी शो”, “तनुश्री दत्ता 31 दिसंबरर शो” वगैरह कर चुकल बाड़े.
रिकी जैक्सन अपना कैरियर के शुरुआत भलही हिंदी फिलिमन से कइलें बाकिर वरीयता भोजपुरी सिनेमा के देलें. अबले ऊ चार गो भोजपुरी फिलिमन में नृत्य निर्देशन कइले बाड़े. उनुकर पहिला भोजपुरी फिल्म रहल – “सजना आईले हमरे अंगना” आ चउथा फिलिम हवे “कलुआ भईल सयान”.
“पी० आर० जैक्सन डांस एकेडमी” ( अँधेरी मुंबई) शुरू करे का बारे में रिक्की कहले कि जब ऊ माया नगरी मुंबई अइले त केहू उनुकर सहायता कइल ना चाहत रहे. सभे कहे कि वापिस लवटि जा. तब मुम्बा देवी के आशीर्वाद से साल भितरे आपन डांस एकेडमी शुरू कर दिहले. अबही उनकर पैंतीस गो स्टुडेंट हैं बाड़े जिनका के नृत्य सिखावे का साथ साथ सहयोगो देत रहेले जेहसे एह लोग के ऊ झेले के मत परो जवन रिक्की खु भुगतले.”
(अपना न्यूज के रपट से)
Categories: कलाकार, टीवी शो, फिल्मकार |
No Comments »
by admin
भोजपुरी सिनेमा के एक्शन सितारा सुदीप पाण्डे 12 मार्च से रिलांयस के चैनल “बिग मैजिक” पर अपराध के पड़ताल करत लउकीहें. बिग मैजिक के शो ‘‘पुलिस फाइल्स’’ के सुत्रधार बाड़न सुदीप पाण्डे. ई शो बिग मैजिक पर 12 मार्च से सोमार से बियफे के रोज रात नौ बजे से देखावल जाई. एह शो में बिहार, यु॰पी॰ आ उत्तराखण्ड से जुड़ल अपराधन के कहानी देखावल जाई.
एह बीच सुदीप पाण्डेय आजु काल्हु अपना नयकी भोजपुरी फिलिम ‘‘खुनी दंगल’’ के शुटिंग में व्यस्त बाड़न.
(प्रशांत निशांत के रपट से)
Categories: कलाकार, टीवी शो |
No Comments »
by admin
महुआ टीवी पर लगातार तीन बेर से हिट शो “भौजी नम्बर वन” में बतौर एंकर प्रियेश सिन्हा निकहा लोकप्रियता बटोरला का बाद अब महुआ टीवी पर एगो नया रियलिटी शो “शुभ गृह लक्ष्मी”. ले आवत बाड़न. एकर प्रसारण एही महीना से सोमार से शुक ले रात 9 बजे से कइल जाई.
“भौजी नंबर वन” के लहुरा देवर प्रियेश सिन्हा कहेले कि दर्शकन के प्यार आ आशीर्वादे बा जे उनुका के हमेशा कुछ नीमन करे खातिर उकसावत रहेला आ एही चलते फेर एगो नया रियलिटी शो ले के आवत बाड़. उमेद जतवले कि दर्शक एहू शो के पसन्द करीहें आ हमेशा का तरह उनुका के आपन नेह छोह देत रहीहें.
एह बीच इहो बतावल जरूरी बा कि प्रियेश सिन्हा के बतौर हीरो दू गो भोजपुरी फिलिम “मेहरारू चाही मिल्की व्हाईट” आ “प्यार भईल परदेशी से” जल्दिये प्रदर्शित होखे वाली बाड़ी सँ.
(अपना न्यूज के रपट से)
Categories: कलाकार, टीवी शो |
No Comments »


text:
सियारन के सबूत
आलोक पुराणिक
सबूत का तलाश में रहनी, ओही चक्कर में पाकिस्तान के जरदारी जी से बातचीत होत रहुवे -
- जी, आतंकवादी रउरा देश के रहलन.
- का सबूत बा ?
- जी, ऊ खुदे कहत बाड़े सन.
- का सबूत बा ? कहे के त हमहूं कहऽतानी कि हम प्रेसिडेण्ट हईं पाकिस्तान के.
- त का रउरा पाकिस्तान के प्रेसिडेण्ट ना हईं ?
- एकर का सबूत बा ?
जरदारी साहब पाकिस्तान के राष्ट्रपति हउवन, एकर सबूत खुद उनुको लगे नईखे. उनुका के आईएसआई वाला, आर्मी वाला राष्ट्रपति ना मानस, एकर पक्का सबूत सबका लगे बा.
- देखीं जरदारी साहब, पकड़ाइल आतंकवादी कहत बा कि ऊ फरीदकोट के हऽ.
- एकर का सबूत बा कि फरीदकोट पाकिस्तान में बा ?
- फरीदकोट अमेरिका में बा का ? रउरा पकिस्तान के प्रेसिडेण्ट हईं, आ पाकिस्तान के ज्योग्राफी नइखी जानत ?
- ज्ञानी होखल प्रेसिडेण्ट बने के क्वालिफिकेशन में नइखे. अमेरिका के बुश के देख के तोहरा अतनो पता ना चलल ? वइसे फरीदकोट अमेरिका में बा कि ना, ई बाति हम बुश साहब से पूछिये के बतला पायेम. बाकिर बुश आजुकाल्हु जुछ बतलावत नइखन. बस अतने बोलत बाड़न कि जूता दस नम्बर के रहुवे.
- जरदारी साहब पाकिस्तान पाकिस्ताने में बा नू ?
- एकर का सबूत बा ?
- पाकिस्तान पाकिस्ताने में बा, ईहो डाउटफुल बा. पाकिस्तान तालिबान में बा भा अमेरिका में, भा भर दुनिया में भीख मांगत कटोरा में, ईहो साफ नईखे. कसब के पाकिस्तानी ना मानल जाय त का मानल जाय ? सियार आ कि लकड़बग्घा ? का सियारन से सर्टिफिकैत ले आवे के पड़ी ?
- एह बारे में सियारन से पुछीं, हम का कह सकीलें ?
- हमरा शक बा कि सियार कसब के सियार ना मनिहन सन, सियारन के लाख पतन होजाव, बाकिर अतना नीचे ना गिर सकऽ सन.
- पतन से जुड़ल सवालन पर हम कुछ ना कह सकीं. एह पर बिलक्लिंटन साहब से बात कर लीं.
- त का कसब आसमान से गिर के आ गईल ?
- आसमान के मैटर अलगा बा. आसमान से पाकिस्तान में सिर्फ अमेरिकन मिसाइल गिरेली सन. एह बारे में अमेरिके कुछ बतला सकेला. वइसे बुश आजुकाल्ह बस अतने बतलावत बाड़न कि जूता दस नम्बर के रहुवे.
- रऊरा झूठ आ बेशरमी भरल बात कर रहल बानी.
- हम एहू बारे में कुछ ना कह पायेम. ई त मुशर्रफ के विशेषज्ञता के मामिला हऽ. एह बात के पकिया सबूत बाड़ी सन.
- रउरा कइसन बात कर रहल बानी. रउरा पाकिस्तान के प्रेसिडेणंट हईं.
- का सबूत बा ?.
अब बताईं, एकरा आगा का पुछल जा सकेला ?
आलोक पुराणिक जी हिन्दी के विख्यात लेखक व्यंगकार हईं. दिल्ली विश्वविद्यालय में वाणिज्य विभाग में प्राध्यापक हईं. ऊहाँ के रचना बहुते अखबारन में नियम से छपेला. अँजोरिया आभारी बिया कि आलोक जी अपना रचनन के भोजपुरी अनुवाद प्रकाशित करे के अनुमति अँजोरिया के दे दिहनी. बाकिर एह रचनन के हर तरह के अधिकार ऊहें लगे बा.
संपर्क 09810018799
email : puranika@gmail.com